
VYTAUTAS SKRIPKA. Jūs esate vertęs didžiuo- 
sius senovės graikus bei romėnus: Homerą, So- 
foklį, Vergilijų. Kiek žinau, neseniai baigėte dar 
vieną didelį darbą — išvertėte į lietuvių kalbą 
didžiąją dalį Šventojo Rašto — Pranašų, Salia- 
mono, Išminties, Makabiejų, Juditos ir kitas kny- 
gas. Koks jausmas lydėjo verčiant Bibliją? 

ANTANAS DAMBRAUSKAS. Esu tikintis žmo- 
gus ir į Bibliją visų pirma žiūriu kaip į Dievo 
įkvėptų žmonių kūrinį. Kiekvienas poetas yra 
Dievo įkvėptas. Tačiau Šventasis Raštas paženk- 
lintas ypatingu dvasingumu, todėl šį kūrinį sten- 
giausi išversti kuo vaizdingesne ir turtingesne 
lietuvių kalba. 

V. S. Verčiate nutolusius nuo mūsų epochos 
poezijos kūrinius. Nutolusius ir savo turiniu, ir 
išraiškos priemonėmis. Kur vis dėlto galima 
įžvelgti sąlytį, tarkime, tarp Antikos ir šiandie- 
ninės poezijos? 

A. D. Tiek senieji, tiek geri dabarties poetai 
paliečia amžinas, žmogui nerimą  keliančias 
problemas, Gal kiek kitokia yra dabartinės poe- 
zijos forma, kitoks minties pavidalas. Ir vis dėlto 
giluminės mintys, kaip šiandien įprasta sakyti, 
„susišaukia“. Galiu pažymėti nebent tai, kad nū- 
dienos poetai (ypač lietuviai) dažniausiai esti lyri- 
kai, o man lyrika savaime svetimesnė, nes ver- 
čiau daugiausia epinius kūrinius. Verčiau dramą, 
kuri, mano supratimu, taip pat artima epui. Sun- 
kiausios vietos verčiant tragedijas man buva 
choro partijos (giesmės), turinčios nemažai lyri- 
kos elementų. Verčiau Homerą, Vergilijų — jų 
pasakojimas grynai epinis. Grįžtant prie šių die- 
nų poezijos, tarkime, kad ir prie Justino Marcin- 
kevičiaus, — tai jis — iki pašaknų lyrikas. Netgi 
jo dramatinės poemos nelabai tenutolusios nuo 
lyrikos. 

V. S. Dabar kalbininkai visur ieško vaizdingos 
kalbos. Jiems patinka, kai prozininkų, vertėjų ar 
poetų raštuose aptinka retų žodžių, archaizmų. 
Galėtume netgi tvirtinti, kad archaizuota kalba 
stengiamasi iškelti kiek dirbtinokai. Visiškai už- 
mirštant, kad gerų kūrinių yra sukurta ir litera- 
tūrine (normine) kalba. Kad L. Tolstojaus roma- 
nas „Karas ir taika" parašytas kaip tik ta šian- 
dien burnojama literatūrine kalba. Panašiai gali- 
ma apibūdinti ir gerus, stilingus nūdienos lietu- 
vių „prozininkus ir poetus (R. Lankauską, J. Vai- 
čiūnaitę), Būtų labai įdomu sužinoti Jūsų požiūrį 
į šiuos dalykus. 

A. D. Rašytojas ar vertėjas, mano galva, turi 
būti kiek galima žodingesnis. Esu už tai, kad 
galima vartoti netgi tuos žodžius, kurių nėra da- 
bartiniame lietuvių kalbos žodyne, bet jie už- 

fiksuoti žmonių šnektoje, senuosiuose žodynuo- 
se. Neužmirškime, kad daug yra nuėjusių nebūtin 
žodžių. Juos reikia gaivinti, prikelti. 

Tačiau nereikia užmiršti, kad kiekvienas lai- 
kas turi savo kalbą ir stilių. Visiškai sutinku su 
Tamsta, kad ir vadinamąja normine kalba gali- 
ma sukurti vertingų kūrinių. Naujoji literatūra 
remiasi ne tiek į senuosius žodžius, kiek į savi- 
tą sintaksę, metaloriką, vaizdų sistemą ir pan. 

V. S. Mūsų kritika dešimtmečiais teigė, kad 
literatūros, ypač prozos, kūrinys turi sekti karš- 
tomis gyvenimo pėdomis. Ir štai pasirodė pub- 
licistikos, kuri tarsi išgriebta iš pačių šiurpiausių 
tikrovės gelmių (turiu galvoje rašinius apie trem- 
tį, stalinizmą). Ar, Jūsų manymu, kaip dabar kai 
kas teigia, tie rašiniai užgoš net geresnius pro- 
zos ir poezijos dalykus, kurie tenkinasi bendra- 
žmogiškąja tematika, esminėmis būties proble- 
momis. 

A. D. Nemanau, kad prisiminimai apie tragiš- 
kus mūsų tautos kelius, apie Sibirą užgoš gry- 
nuosius literatūros žanrus. Šie atsiminimai yra 
praeinančio laiko dalykas. Dabar mes jais labai 
domimės, tačiau praeis kiek daugiau metų, ir jie 
taps užmiršti. Jie paprasčiausiai pasidarys nebe- 
įdomūs. O menas, prisiliečiantis prie amžinųjų 
pasaulio problemų, domins ir dabarties, ir at- 
eities žmones. 

V. S. Grįžkime dar kartą prie Biblijos. Kokiais 
žodžiais apibūdintumėt šį kūrinį? Ką jis byloja 
ar turėtų byloti šiandienos žmogui? Tikriausiai 
nujaučiate, kad man rūpi ne akademiniai apibū- 
dinimai, 

A. D. Biblija — senosios žydų tautos enciklo- 
pedija. Ten sudėta visa ilgaamžė tos tautos iš- 
mintis. Ten yra ir žydų tautos istorinės knygos, 
ten atspindėtos moralinės, dorovinės normos, 
pagaliau ten yra poetiniai kūriniai, liaudies kū- 
ryba. Yra pranašysčių knygos. Paimkime Senojo 
Testamento Pranašų knygas, Tvirtai remdamiesi 
kojomis į žemę, jie regi, kas atsitiks ateityje. 
Štai žydai buvo ištremti į Babilono vergiją, ir 
pranašai juos guodė: nenusiminkite ir nepraras- 
kite vilties! Neseniai kardinolas Vincentas Slad- 
kevičius kreipėsi į lietuvių tautą: „Reikia laukti 
ir augti...“ Tai pranašo Izaijo žodžiai, Išvežti į 
Babiloniją žydai nusiminė, daugelis nuleido ran- 
kas ir beveik laukė mirties. Pranašas tuomet mo- 
kė: gyvenkit, kurkit dirbkit žemę, statykit 
namus, auginkit vaikus. Nes nelaimė nėra amžina, 
ji baigsis, ir mes grįšime, o grįžti privalome 
tik gausingi... Pranašas stipriai jautė ir išreiškė 
savo tautos lūkesčius, tikėjo, kad vėl sugrįžę į 
savo žemę žmonės gyvens ir kurs savo istoriją. 
Ar tai nepanašu į mūsų dienų situaciją? 


V. S. Ar gyvenimas ne kultūriniame centre, 
ne Vilniuje ar Kaune savotiškai neliūdina Jūsų 
kaip aukštos erudicijos žmogaus? Su kuo bend- 
raujate Druskininkuose, ar turife bendraminčių, 
sielos bičiulių? 

A. D. Mano bendravimas čionai labai ribotas, 
Mano kartos, mano pažiūrų žmonių Druskinin- 
kuose labai nedaug. O jaunesni 15—20 metų 
už mane — jau kita karta, kiti jų rūpesčiai, dar- 
bai. Daugiausia bendrauju su knygomis. Geriau- 
sias draugas gyvenime buvo mano žmona, kuri, 
deja, jau mirus... Mes ne tik gražiai bendra- 
vom, bet ir tyliai supratom vienas kitą Abudu 
perėjom tuos pačius kalėjimus, lagerius. Grįžę 
iš tremties, užauginom mergaitę, kilimo įš žmo- 
nos giminės, kuri dabar įsikūrė Panevėžyje. 
Toksai tad buvo mano bendravimas, Tamsta. 

V. S. Gal plačiau papasakotumėt apie trem- 
ties metus. 

A. D. Yra žmonių, kurie į tremtį žiūri kaip į 
kryžiaus kelius. Betgi yra ir tokių, kurie pasiliko 
gyventi Vorkutoje, kitur: jie ten įsikūrė, augina 
vaikus ir, pakartojant pranašo Izaijo žodžius, 
laukia laikų, kada galės grįžti į savo žemę. Tiek 
tremtis, tiek lageris — taip pat gyvenimas. Nors 
ir savotiškas, rūstus. Ten yra savotiška buitis, 
ribos, kurių kaliniui, tremtiniui nevalia peržengti. 
Pats trėmimo faktas, be abejo, nežmoniškas. 
Žmogus, kaip protinga esybė, yra sulaužoma, 
jai sudaromos nenormalios sąlygos, ji išplėšia- 
ma iš gimtų vietų, išvežama iš savo žemės, Pri- 
simenu, kaip mus — suimtuosius — varė iš 
Kauno į Vilnių. Aš ir tada, ir dabar galvoju, 
kad suimtiesiems tas faktas nebuvo toks baisus 
kaip pašaliniams stebėtojams. Bet tai jau lilo- 
sofija... Tas dėjosį 1946 metų pavasarį, kadangi 
1945 metų gruodyje mane jau buvo areštavę, 
Bet aš nebenoriu kartotis, apie savo tremties 
metus plačiau esu kalbėjęs su poetu Kornelijum 
Plateliu. Mudviejų pokalbis paskelbtas „Literatū- 
ros ir meno“ praėjusių metų 37-ame numeryje. 


V. S. Sakykite, ką galvojate apie žmogaus 
sielą, mirtį ir pomirtinį gyvenimą? 
A. D. Yra, kaip žinia, dvejopos nuomonės 


žmonių. Vieni žiūri į žmogų kaip į gyvą pada- 
rą, išskirdami tik protą, jausmus ir valią. Kitiems 
čia iškyla Žmogaus problema. Kadangi jie ma- 
no, jog žmogus yra psichofizinė būtybė ir joje 
susiduria ir fizinis, ir dvasinis, arba dieviškasis, 
pradai. Protą ima persekioti Abejonė. Atsimenu, 
vienas mokytojas, mano jaunystės draugas, 
taip kreipėsi į mane: „Dambrauskai, štai tu pro- 
tingas žmogus, tad pasakyk man: ir aš žinau 
daug fizikos, chemijos duomenų ir žinau, kad 
materija, net smulkiausios jos dalelytės, neiš- 
nyks. O kaip bus su mano žinojimu? Ar jis po 
mirties išnyks ar ne, tas žinojimas?" Šiandien aš 
jam tvirtai atsakyčiau, kad neišnyks, nes gyve- 
nimas man įrodė, kad dvasiniai dalykai ir pati 
žmogaus dvasia — nemirtingi. Žmonijos dvasi- 
nio pamato pavyzdys man visada buvo Kristus. 
Vieni pripažįsta jo egzistavimą, bet nepripažįs- 
ta dievybės, kiti jį apskritai neigia. Aš tikiu, 
kad tai buvo aiškiaregystės pavyzdys, kai pra- 
augama erdvė ir laikas, kai į viena susijungia ir 
mirtis, ir gyvenimas, 

V. S. Iš kur ateis išganymas 
gui? 

A. D. Žmogaus išganymas — ne vienos dienos 
darbas. Reikia tą žmogų perauklėti. Valstybę 
sudaro taip pat žmonės. Vadinasi, tobulėti turi- 
me visi, kiekvienas pradėdamas nuo paties 
savęs. Mūsų mokykla yra priėjusi kritinę ribą 
auklėjimo prasme, nes ji atmetė dvasingumo 
pamatus. Galutinė žmogaus paskirtis — išauklė- 
ti save ir parengti amžinybei. Tai galima pada- 
ryti savęs, viso pasaulio pažinimu ir Visatos 
garbinimu, Ir dar. Mes tampame vienas kitam 
vis labiau svetimi. Gyventi reikia dvasios, o 
ne medžiaginiais dalykais. Daugiau tolerancijos 
ir pakantumo kito nuomonei! Ir meilės greta 
esančiam žmogui... 

V. S. Kokius vardus šiandieninėje 
poezijoje norėtumėt išskirti? 

A. D. Atleiskit man už nenuoseklumą, bet pir- 
mučiausiai norėčiau prisiminti Maironį, kurio 
kūrybą kitados mokėjau atmintinai. Teko kartu 
dirbti Kaune, daug sykių esu pabučiavęs jam 
ranką. Visa tai prisimenu su šventu pietizmu. 

Bet po Maironio taip pat yra poetų Lietuvo- 
je. Gerbiu Justiną Marcinkevičių. Labai vertinu 
Alfonsą Maldonį, nes tai minties poezija, — o 
to jaunųjų kūryboje kartais ir pasigendi. Jani- 
na Degutytė yra gražiai užrašiusi man vieną sa- 
vo knygą. Prisipažinsiu, kad toli gražu ne vis- 
ką  suspėju perskaityti, knygas dabar žmonės 
labai greltai išgraibsto. Štai mano kaimynas ir 

bičiulis Druskininkuose Algirdas Kubilius atmin- 
tinai padeklamavo Stasės Lygutaitės-Bucevičie- 
nės eilėraščių, kurie man taip pat pasirodė Ja- 
bai šviesūs, gražūs. .. 

V. S. Koks laikotarpis Jūsų 
liūdniausias, dramatiškiausias? 

A. D. Mano, brolau, gyvenimas Sibire buvo 
liūdnas. Jam pavadinti tiktų sudužusio puodo 
metafora. Tą puodą grįžęs Lietuvon sulipdžiau 
ir bandžiau šį tą padaryti gero. Išbuvau 10 me- 
tų lageryje ir pusantrų metų tremtyje, nors iš 
pradžių tremties it nebuvo priteisę. Parvažiavęs 
darbo niekur negalėjau gauti, tad buvau pri- 
verstas įsidarbinti Druskininkų „Šaulutės“ sana- 
torijoje auklėtoju. Dirbau nuoširdžiai, sąžiningai. 
Tas pats Algirdas Kubilius kartais man primin- 
davo: „Džiaukis ir dėkok Dievui, kad negavai 
kitokio darbo. Jei būtum dirbęs Universitete, 
studentus mokydamas graikiško linksniavimo ir 
asmenavimo, tau viskas prasčiau būtų susiklostę. 
Tas darbas tave būtų visiškai patenkinęs, ir tu 
būtum nieko nebesiekęs. O „Saulutėje“ tave 
nuolat graužė nepasitenkinimo kirminas, todėl 
ir ieškojai būdų savo gyvenimą pasidaryti pras- 
mMingesnį. Taip pradėjai versti, na, ir, žinoma, šį 
tą padarei naudingo“. O apskritai žmogaus gy- 
venime man liūdniausi dalykai yra lizinis paže- 
Minimas, suluošinimas, ligos, įvairūs nepilnaver- 
tiškumo kompleksai. Šiomis dienomis didžiulė 
nelaimė prislėgė Armėniją. Bet ir ten baisi ne 

kad tūkstančiai išlikusių = gyvų liko suluošinti, 
nepagydomi ligoniai. Čia slypi didžiausia armėnų 
tautos nelaimė. Dar kartą kartoju, kad mažiau- 
siai nelaimingi — mirusieji, nes mirtis — natū- 
ralus dalykas, o fizinis žmogaus sužlugdymas, 
artimųjų liūdesys — štai kas yra dramatiškiau- 
sia. 

V. S. Kada ir kur esate pajutęs, kad ne me- 
nininko šlovė ir neigi ne pats menas, o žmoniš- 


kumas yra aukščiausia ir svarbiausia žemiškoje 
mūsų kelionėje? 
A. D. Šitai patyriau ne kur kitur, o lageryje. 


Kai pasijutau vienišas, niekinamas, kai po kojo- 
mis  paminamos elementariausios tavo teisės į 
gyvenimą. Tada pajunti, ko vertas žmogiškumas 
ir pats žmogus. Likimas ir lageryje man nusišyp- 
sojo, ten sutikau Hiesiog Apvaizdos siųstą žmo- 
gų — diplomatą Petrą Klimą, aukštos kultūros 
asmenybę, labai artimą mano sielos prigimčiai 
esybę. Buvo ir daugiau šviesulių šiame nužmo- 
ginimo etape — rašytojas A. Miškinis, daininin- 
kas A. Kučingis. 

V. S. Jei dar verta gyventi šiame pasaulyje, 
tai dėl ko? 

A. D. Dėl labai paprasto dalyko — kad pada- 
rytum gera kitiems žmonėms. O gera daryda- 
mas kitiems, darai gera ir pats sau, Ne veltui 
evangelistas skelbė: mylėk Dievą visa širdimi, o 
savo artimą kaip pats savel Vaižgantas, anais 
laikais leisdamas „Tėvynės sargą“, kiekvieną 
leidinio numerį, kiek menu, palydėdavo tokiu 
epigrafu: Mylėk Viešpatį savo Dievą už viską 
labiau, artimą kaip pats save, o Tėvynę — 
dar labiau už save... 

V. S. Na, o dabar dar kartą grįžkime prie 
Šventojo Rašto. Tiksliau — prie jo vertimų į 
lietuvių kalbą. 

A. D. Pirmąsias Šventojo Rašto ištraukas iš- 
spausdino M. Daukša savo „Postilėje"“ (1599). 
Lietuviškas viso Šventojo Rašto vertimas išleis- 
tas 1735 m. Jį parengė autorių kolektyvas — 
P. Ruigys, P. Milkus, A. Simelpenigis, J. Beren- 
tas ir kt. Geriausi yra 1816 m. ir 1824 m, išleisti. 
L. Rėzos rūpesčiu barengti ir redaguoti Švento- 
jo Rašto leidimai. 1913—1932 m. visą Šventąjį 
Raštą išvertė ir išleido arkivyskupas J. Skvirec- 
kas. 1972 m. Vilniuje kunigo Č. Kavaliausko iš- 
verstas Naujasis Testamentas. 1973 m. išleistas 
„Psalmynas“, kurį iš Neovulgatos išvertė kuni- 
gas A. Liesis. 

Artėjant Lietuvos krikšto 600 metų sukakčiai, 
Bažnyčios vadovai (Liturginė komisija) nutarė 
išleisti naujai išverstą Šveniojo Rašto Senąjį 
Testamentą, nes ankstesnysis vertimas paseno. 
Pasiūlė man išversti kai kurias knygas. Išverčiau 
apie pusę to didžiulio veikalo. Verčiau iš grai- 
kiškos Septuagintos, šalia turėdamas naujausius 
prancūzų, vokiečių, rusų, lenkų Biblijos verti- 
mus. Deja, jubiliejaus metais Senasis Testamen- 
tas neišėjo. Norėčiau jo dar gyvas sulaukti, 


„Švyturys“ supažindina skaitytojus su dviem 
A. Dambrausko  išverstais Senojo Testamento 
Iragmentais — Išminties ir Tobito Nulgatoje To- 
bijo) knygomis. 


Išminties knyga — vienas vėly no 
Testamento kūrinių. Ji parašyta a 
rijoje vos keliasdešimt metų pri 
mą. Originalo kalba — graikų, 
"Knygos idėjos susiformavo 
žydų tautos išminčiai ir graik: 
galima 


š Jėzaus | ' 
"ne hebra 


sofija 


neįprastas didaktinių ir filosofinių teologin 


rijos vizija. 
pradėtas 
knygose, nenutrūko 


Vis dėlto Išminties apmąstyn 


iki pat mūsų laikų. 


Igr. „Išmintis“) kaip Idealus pasaulio pavidalas 

kiečių mistikų, bet ir dvidašimiej "amžiaus auŲ 

Mylėkit teisingumą jūs, kurie teisiat žemę, pil- 
ni gerosios valios atminkit Viešpatį ir atvira šir- 
dim ieškokit jo. Nes leidžiasi randamas jis tiems, 
kas jo negundo ir pasirodo tiems, kas juo tvir- 
tai pasitiki. Pakrikusios mintys nuo Dievo atskiria 
ir mėginama jo galybė atstumia nuo savęs paik- 
šius. Į piktavalę sielą neina išmintis ir būsto 
sau neieško kūne, pavergiam kaltybių. Dvasia 
šventoji, mokanti drausmės, nuo veidmainystės 
bėga, ji šalinas paikų minčių ir atlaiko neteisybės 
antpuolį. Išmintis — tai žmogui palanki dvasia, 
tačiau ji nepalieka pikiažodžiautojo nenubausio 
už lūpas nedoras, nes Dievas — liudytojas slap- 
čiausių jo minčių, neklystąs jo širdies stebėto- 
jas ir žodžių jo klausytojas. Viešpaties Dvasia 
juk persmelkia pasaulį ir tą, kuri draugėj išlai- 
ko viską, atskiria kiekvieną balsą. 

Todėl kas kalba neteisybę, niekas nepasislėps, 
ir baudžiantis Teisingumas tokio neaplenks. Ne- 
dorėlio sumanymai bus iškeltį aikštėn, jo žodžiai 
Viešpaties ausis pasieks, ir už kaltes bus sugė- 
dintas, nes ausis budrioji girdį viską, ir šnabžde- 
sys tyliausias paslaptis nebus. Sergėkitės todėl 
niurzgėjimų tuščių ir saugokit liežuvį nuo ap- 
kalbų, nes slaptos kalbos nenueis tuščiai, o 
šmeižianti burna sielą pražudys. 

Neieškokit sau mirties gyvatos klystkeliuos ir 
rankų savų darbais neužsitraukit pražūties. Nes 
mirties nėra sukūręs Dievas ir nesidžiaugia dėl 
gyvųjų pražūties. Sukūrė viską jis, kad būtų iš- 
ganingi visi pasaulio padarai, juose nėra nė lašo 
pražūties nuodų, nėr Hado karalystės žemėje, 
nes Teisingumas nemirtingas. 


Sade jo religinių | 
„dams Išmintis pi 
Jimi- mo nuovoką, na 
Ę lų. Dievu | 
susidūrus tradicinei dieviškojo Įstatymo pažinimą ir 
todėl prasmenį. Galų g 
teigti tekstą kadaise buvus aktualų ir paslaptingą Die 
"gyvenimišką.. šių dienų skaitytoją gali stebinti | 

te- 
mų  poetizavimas, kompozicijos IEebkonass iš lygį už Išmi 
pirmo žvilgsnio gana archaiška. kosmoso bei isto- 


eksa d- 


Visi šie motyvai 
tui. Sąlygiškai | Išskiriama I dalies kalba apie at- 


jau hebrajiškose Senojo Testamento 
| Sofija užuominomis apie 
tykius su Dievu — pasaulio ir 
čiu. 


filosot 


gyve 
"bei santarvėje su žmonėmis, paskui — * 
„paties | Įstatymo | 
ą imtasi vaizduotis ir kaip 
kininkę, jo. veiklos dalyvę. | 
lingi Ir spausdinamam teks- 


ri 


alis — sakmė 


apie išmintį ime, III dalis — 
| Išminties žmonijos [ypač Izraelio] Istorijoje ap- 
mąstymas. Visas te stas perpintas "mįslingomis 


Išminties prigimtį ir jos san- 
istorijos Viešpa- | 


VYTAUTAS ALIŠAUSKAS | 


NEDORĖLIŲ FILOSOFIJA 


Tačiau nedorėliai mostu ir žodžiais šaukia pra- 
garą, ilgisi jo kaip bičiulio ir daro sutartį su juo, 
nes nusipelnę tapti jojo dalimi. 

Iškreiptai galvodami, jie taria sau vieni: 
„Trumpas ir sielvartų pilnas tas mūsų gyvenimas. 
Nebėra jokio vaisto, kai žmogui galas ateina, iš 
mirusių šalies sugrįžusio niekas nežino nė vieno. 
Atsitiktinai mes esame gimę, paskui ir vėlei ei- 
sim, tarsi nebūtume buvę. Kvapas mūsų nosyje 
tėra vien rūkas, o mintis vien kibirkštis, išskelta 
širdies plakimo. Ji užges ir kūnas pelenais pa- 
virs, o dvasia tarsi oras lengvasai išsklis. Mūsų 
vardas ilgainiui bus užmirštas, niekas mūsų dar- 
bų nebeatmins. Gyvenimas praslinks, kaip debe- 
sis be pėdsako, išsisklaidys kaip rūkas, kurį iš- 
vaiko saulės spinduliai, ir josios šiluma jį nusle- 
gia žemyn, Kaip šešėlis mūsų laikas praskries, ir 
mūsų pabaiga nebus atidėta, nes antspaudas 
prispaustas, ir niekas nebegrįš. 

Tad čionai eime, gardžiuokimės šiomis gėry- 
bėmis, naudokimės pasaulio gėriais, kaip jau- 
nystei dera — su aistra. Rinktinį vyną liekime 
ir kvepalus, ir nė viena pavasario gėlė pro mus 
tenepraeis. Rožių vos pražydusių dėvėkim vai- 
nikus, kol nenuvyto jų žiedai. Ir kad nė vienas 
nesišalintų šėlimo šio drąsaus. Visur telieka mū- 
sų džiugesio ženklai. Nes tokia mūsų dalia, liki- 
mas mūsų toks. Prispauskime  vargdienį teisų, 
negailėkime našlės, negerbkime karšinčiaus žilų 
plaukų. Jėga tebūna mums teisybės pamatas, 
silpnumas juk visai bevertis daiktas. Patykokim 
teisingojo, nes jis yra mums kliuvinys ir stoja 
skersai kelio mūsų darbams, prikiša, kad peržen- 
giam įstatymą, ir kaltina, kad nesilaikome draus- 
mės. Jis skelbiasi pažįstąs Dievą ir save vadina 
Viešpaties vaiku. Gyvas priekaištas jis tapo mūsų 
mintims, jog net sunku į jį žiūrėti. Ir jo gyve- 
nimas visai kitoks negu visų, ir jo keliai nepa- 
prasti: Mes jam tarsi netikras pinigas, ir mūs 
kelių jis saugosi kaip sąšlavų. Teisiųjų galą laiko 
laime jis ir giriasi, jog Dievas jojo tėvas. Pa- 
žvelkime, ar žodžiai jo teisingi, ir pažiūrėkim, 
kuo jam pasibaigs, Jei teisingasis iš tikrųjų Die- 

vo vaikas, tai Dievas pasirūpins juo ir jį išgel- 
bės iš jo priešų rankos. Mėginkim jį patyčiom 
ir kankinimais, kad pamatytume jo romumą ir 
išbandytum jo kantrybę. Pasmerkim jį mes ne- 
garbingai mirčiai, nes anot jo žodžių — jis ne- 
būsiąs apleistas. 


NEDORĖLIŲ APSIRIKIMAS 


Taip samprotauja jie ir klysta, nes jų nedoru- 
mas juos apakino. Jie neregi slaptingų Viešpa- 
ties sumanymų, nesitiki jie už dorumą atpildo, 
nelaukia tyrai sielai  skirtosios dovanos. Juk 
Dievas sukūrė žmogų nemirtingą ir padarė jį bū- 
ties savosios atspindžiu. Dėl velnio gi pavydo 
mirtis atėjo į pasaulį, ir jį patirs visi, kas laikosi 
jo pusėj. 


DORŲJŲ IR NEDORĖLIŲ LIKIMO PALYGINIMAS 


3 

Teisingųjų sielos Dievo rankoj, ir jokia kančia 
jų nepalies. Paikšių ąkims atrodo jie numirę, ir 
jųjų išėjimas laikomas nelaime ir iškeliavimas — 
išnykimu, O jie yra ramybėje, Nors žmonių 
akims atrodo, kad jie bausmę atkentė, bet jų 
viltis pilna nemirtingumo. Jie truputėlį buvo pa- 
bausti, tačiau gaus didį gėrį. Juos Dievas išmėgi- 
no ir rado juos vertus savęs. Kaip auksą žaizdro 
ugnyje ištyrė ir priėmė kaip tyrą degamąją 
auką. Aplankymo metu jie sužėrės ir šokinės 
kaip kibirkštys šiaudų lauke. Jie teis tautas ir 
viešpataus gentims, ir Viešpatis amžiais jų val- 
„dovas bus, Kas pasikliauna juo, teisybę perpras 
tie; kas buvo jam ištikimi, tie meilėj pasiliks su 
juo, nes išrinktesiems liks malonė ir gailestingu- 
mas. Nedorėliai tuo tarpu bausmę gaus už savo 
kėslus, tie, kas niekino teisųjį,  atsimetė nuo 
Viešpaties. Nelaimė tam, kas išmintį paniekino 
ir dorovės nuostatus, jų viltis yra tuščia, bepras- 
mės pastangos ir jų darbai beverčiai. Jų mote- 
rys neišmaningos, jų vaikai piktenybė, prakeikta 
jų padermė. 


GERIAU VAIKŲ NETURĖTI, NEGU TURĖTI 
NEDORUS 


Palaiminta skaisti nevaisingoji, kuri nepažino 
nuodėmingo patalo, atneš jį vaisių sielų aplan- 
kymo metu. Laimingas ir eunuchas, nepakėlęs 


rankos darbui prieš Įstatymą ir neturėjęs nedorų | 


minčių prieš Viešpatį. Jam už ištikimumą atly- 
ginta bus ypatinga dovana ir brangesniąja dali- 
mi Viešpaties šventovėje. Nes pastangų dorųjų 
vaisius bus šlovingas ir išminties šaknis nenyks- 
tanti. O svetimautojų vaikai neaugs ir neklestės, 
ir neteisėtos santuokos gentis išnyks. Nors jie 
ir ilgai gyvens, bus nieko vietoj ir jų senatvės 
galas pagarbos nesusilauks. O jeigu mirs anksti, 
jie neturės sau vilties, nei paguodos teismo die- 
ną. Nes neteisingos padermės pabaiga visad 
sunki, 


A 

Geriau neturėt vaikų, bet turėti dorybę, nes 
jos atminimas nemarus, ji pripažinta Dievo ir 
žmonių. Kas doringumą regi — seka juo, o kai 
jis pasitraukia — ilgisi. Per amžius didingai žen- 
gia jis, pasipuošęs vainiku, kaip nugalėtojas šlo- 
vingose rungtynėse. O iš nedorėlio vaikų gau- 
sybės jokios nėr naudos: kaip vilkūgiai pikti gi- 
liai šaknų jie neįleis ir žemės nepasieks tvirtos. 
Nors neilgam išskleis jie atžalų vešlių, bet, kai 
neturi atsparos, juos vėjas šiauš siūbuos ir vėt- 
ra ūždama išraus. Šakelės jų netvirtos lūžinės, ir 
vaisiai bus nevalgomi, nes aitrūs, neprinokę ir 
niekam nederės. Neteisėto patalo vaikai teisme 
turės paliudyti savo tėvų nedoringumą. 


ANKSTYVA TEISIOJO MIRTIS 


O teisusis nors ir mirtų nelaiku, išeis ramiai 
ilsėtis“ Senatvės garbingumas nėra gyvenimo 
ilgumas, jis metų skaičium nematuojamas. Protas 
žmogui daug svarbiau, negu pražilę plaukai, už 
ilgą amžių geriau gyvenimas be priekaišto, Jis 
Viešpačiui patiko ir buvo jo pamiltas, o kai gy- 
veno tarp nedorėlių, iš jųjų tarpo buvo išvaduo- 
tas. Jis buvo paimtas, kad blogis neiškreiptų jo 
išmanymo ir sielos jo nesugadintų vylius. Mat 
pikto pagava užtemdo gėrį, ir aistros svaigulys 
sudrumsčia  neklastingą protą. Trumpu laiku pa- 
siekęs tobulumą, teisusis pakankamai ilgai gy- 
veno, Patiko Viešpačiui jo siela, dėl to jis leido 
jai greičiau išeiti iš sugedusiųjų tarpo. Regėjo 
žmonės tai, tačiau nesuvokė ir nesidėjo sau į 
širdį, kad malonė ir gailestingumas rodomas jo 
išrinktiesiems ir aplankomi šventieji. Pasmerks 
teisusis miręs gyvus likusius nedorėlius, o greit 
subrendusi jaunystė — ilgus nusidėjėlio metus. 

Jie regės išminčiaus mirtį, bet nesupras, kokių 
sumanymų dėl jo turėjo Viešpats ir kodėl jį 
perkėlė į saugią vietą. Jie tai regės, bet paisyti 
nepaisys, ir Viešpats pasijuoks iš jų. Jie taps 
lavonu, paniekos vertu ir mirusiųjų pajuoka per 
amžius. Jie žodžio nepratars, kai stačia galva 
juos nustums, išjudins iš pat pamatų ir bus jie 


"sunaikinti ligi pabaigos, kentės kančias ir atmi- 


nimas jų pražus. 


TEISIEJI IR NEDORĖLIAI TEISME 


Drebėdami dėl savo nuodėmių ateis į teismą 
jie, ir jų kaltybės stos prieš juos jų kaltinti. 
5 


Pasitikėdamas. teisusis stos tuomet prieš veidą 
tų, kurie jį spaudė ir jo vargą niekino. Išvydu- 
sius jį, pagaus neapsakoma baimė ir jie apstulbs, 
kaip netikėtai jis išgelbėtas. Jie patys sau kalbės 
širdy gailėdamies ir dūsaus nerimo pilni: „Juk tai 
tasai, iš kurio mes šaipėmės, jį laikėm pajuoka 
ir nesiliovėm tyčiotis, kvailiai. Gyvenimą jo lai- 
kėm paikyste ir jojo mirtį negarbe. Kaipgi jis 
įleistas čia Dievo sūnų pulkan, kaipgi jo dalia 
— būti tarp šventųjų? Taigi mes nuklydom nuo 
teisingo kelio, tiesos šviesa mums čia nepašvie- 
tė, ir saulė mums nepatekėjo. Lig pavargimo 
ėjome kalčių ir pražūties taku ir tyruos klaidžio- 
jom be pėdsako, o Viešpaties gi' kelio neatra- 
dome. Ką mums padėjo išdidumas? Ką turtai at- 
nešė, kuriais taip gyrėmės! Praėjo visa kaip še- 
šėlis, kaip gandas, greit praskriejantis. Kaip lai- 
vas, kai jis skrodžia vandenis banguojančius, — 
praplaukė, ir pėdsako jo neberasi: į bangas 
įrėžto ženklo dugnas nepaliko; arba štai paukš- 
tis oru praskrenda, ir nė kokios žymės jo kelio 
neužtiksi: sparnų jis mostais plaka lengvą orą 
ir skrodžia jį, tvirtai plasnodamas, tačiau jo skry- 
dis ženklo nepalieka; ar strėlę štai į taikinį pa- 
leiski — ir jos perrėžtas oras vėl greit susilies, 
ir josios kelio tu nepamatysi, — taip lygiai mes, 
vos gimę, tuoj išnykstam, ženklo nepalikę, kad 
ką padarėm gera, nes mus praryja nedorybės." 
Taip nedorėlio viltis — it pūkas, vėjo nešamas, 
it upės verpete lengvučiai purslai, kaip dūmas, 
vėjo sklaidomas, kaip atminimas svečio, vos die- 
ną teviešėjusio. 


TEISIŲJŲ ATPILDAS IR NEDORĖLIŲ BAUSMĖ 


O teisingieji gyvens per amžius, Viešpats bus 
jų atpildas, jie bus Aukščiausiojo rūpestis, Todėl 
šlovės jie karalystės ir žėrinčio vainiko susilauks 
iš Viešpaties rankų. Jis savo dešine juos gins ir 
savais pečiais užstos. Apsišarvuos jie ryžtumu, 
ir tvariniai jam ginklas bus atremti priešams. 
Kaip šarvais jis apsivilks teisingumu, kaip šalmą 
gi bešalį teismą užsivoš, neprilygstamą šventu- 
mą sau kaip skydą pasiims, rūstybę piktą vietoj 
kalavijo įsitvers. Pasaulis visas stos kovon su 
juo prieš bepročius. Žaibų taikliausių strėlės pa- 
sipils ir, kaip iš įtempto kilpinio, iš debesų 
skries ten, kur taikyta. Smagi svaidyklė leis rūs- 
tybės pritvinkusius krušos ledus, o marių vande- 
nys prieš juos pakils ir savo srovėse negailestin- 
gai paskandins. Visagalybės dvelksmas priešais 
juos padvelks ir tarsi viesulas visus nuneš. Taip 
nedorumas visą žemę tyrlaukiais pavers, ir pikti 
darbai išgriaus galiūnų sostus. 


||| 
PAGIRIAMASIS 


ŽODIS 
ISMINČIAI 


VALDOVAI TURI SIEKTI IŠMINTIES 

Todėl  klausykite, karaliai, ir dėkitės į širdį, 
mokykitės visi, kas teisiaie žemę ligi jos pa- 
kraščių! Išgirskit jūs, kur valdote minias ir kelia- 
tės puikybėn prieš šimtus tautų! Valdžia jums 
Viešpaties duota. galybę davė jums Aukščiau- 
sias, kuris įvertins jūsų darbus ir ištirs sumany- 
mus. Jūs, būdami tarnai jo karalystės, neteisingai 
teisėte, įstatymo nevykdėte ir Dievo valios ne- 
žiūrėjote. Baisingai ir staiga jis jus užklups, ir 
griežtas teismas bus įvykdytas galiūnams. Maža- 
jam bus atleista ir jam parodyta gailestingumo, 
o galiūnai bus galingai teisiami. Nes visatos 
Viešpats nė vieno nepabūgs ir prieš didybę 
jokią nesilenks. Mažą ir didį sukūrė jis ir lygiai 
rūpinas visais. Bet galingųjų laukia griežtas ty- 


rinėjimas. Tad jums, valdovai, mano žodžiai, 
kad imtumėtės išminties ir nesukluptumėt. Kas 
šventai laikysis to, kas šventa, tas šveniu bus 
palaikytas, ir kas leisis to pamokomas, tas ras 
sau užtarėją. Geiskite tad mano žodžių, jų ilgė- 
kitės ir būsite pamokyti. 


IŠMINTIS DUODASI RANDAMA 


Išmintis spindulinga ir niekad  nenublankstan- 
ti, lengvai išvysta ją visi ją mylintys, ir kas jos 
ieško — randa ją. Tiems, kas trokšta jos, ji pir- 
mutinė prisistato. Kas nuo ankstyvo ryto josios 
ieško, neturės jokio vargo: atras ją, pas sava 
duris sėdinčią. Aistringai ja domėtis — didžiau- 
sias protingumas, ir kas dėl jos budės, tas greit 
išsivaduos nuo rūpesčių. Ji vaikščioja pati ir ieš- 
ko tų, kas jos verti, maloniai pasirodo jiems jų 
keliuose ir pasitinka tuos, kurie tik pagalvoja 


apie ją, Išminties pradžia — širdingas noras bū- 
ti jos pamokamam, o jos pamokymų troškimas 
— tai jos meilė. O ją mylėti — tai laikytis jos 


prisakymų, o prisakymų laikymasis nemirštamu- 
mą laiduos. O nemiršiamumas priartina prie Die- 
vo. Taip išminties troškimas veda ligi viešpata- 
vimo. Jei maga sostai jums ir skeptrai, o tautų 
valdovai, branginkit išmintį, kad amžiais vieš- 
patautumėt. š 


SALIAMONAS ATSKLEIDŽIA IŠMINTIES 
PASLAPTĮ 


Kas išmintis yra ir kaip ji atsirado, aš jums 
tuoj pasakysiu ir nuo jūsų paslapties neslėpsiu. 
Jos pėdsakų ieškosime nuo pat sutvėrimo. Ką 
apie ją žinau, dienos švieson išdėsiu ir tiesos 
nenutylėsiu. Graužiantis pavydas nebus man pa- 
lydovas, nes jis su išmintimi neturi nieko ben- 
dra. Išminčių gausingumas — pasaulio palaima, 
o valdovas išmintingas — žmonių gerovės lai- 
das. Tegu šie mano žodžiai jus pamoko, ir 
išeis tai jums į naudą, 


IR SALIAMONAS BUVO TIK ŽMOGUS 

Ir aš žmogus mirtingas kaip visi, palikuonis 
pirmojo iš žemės padarytojo žmogaus. Motės 
įsčiose gavau aš kūną, kuris dešimt mėnesių 


krekėjo kraujyje iš vyro sėklos ir miegą lydinčio 
smagumo. Užgimęs įkvėpiau tą patį orą kaip visi 
ir nukritau ant žemės, kaip tenka kristi kiekvie- 
nam, o verksmas buvo pirmas mano balsas kaip 
visų. Vystykluose buvau auginamas, rūpestingu- 
mo apsuptas. Jokio karaliaus kito gyvenimo pra- 
džia nebuvo gi kitokia, Visų vienodas atėjimas 
į gyvenimą, lygiai kaip vienodas ir pasifrauki- 
mas, 


SALIAMONO MALDOS PAVEIKUMAS 


Taigi aš meldžiausi, ir man buvo duotas supra- 
timas. Aš maldavau — ir išminties dvasia atėjo 
į mane. Aš ją vertinau labiau už sostus ir skept- 
rus, prieš ją man turtas buvo nieko vertas, Su 
akmenim  brangiaisiais jos nelyginau, nes visas 
auksas — vien žiupsnelis smilčių man prieš ja. 


Salvadoras Dali. Mozė 


— 


Salvadoras Dali. 


o sidabras — purvas lyginant su ja, Ją pamilau 
daugiau aš už sveikatą ir už grožį ir ją turėt 
man buvo maloniau nei šviesą, nes iš josios 
trykštąs spindesys niekad neužges. Su ja atėjo 
man visoki gėriai, ir turtai neaprėpiami buvo 
josios rankose. Džiaugiausi jais visais, nes išmin- 
tis pamoko, kaip naudotis jaisiais, tačiau aš ne- 
žinojau, kad ji kūrėja jų visų. Nesavanaudiškai 
jos mokaus ir be pavydo perduodu kitiems, jos 
turtų neslepiu vien sau. Žmonėms ji lobis neiš- 
senkantis. Kas juo pasinaudoja, tiems Dievas da- 
ros bičiuliu. Pamokymo mat dovana pristato juo- 
sius jam. 


SŠAUKTIS DIEVO — VISOKIO IšMANYMO 
ŠALTINIS 


Teleidžia Dievas man kalbėti su išmanymu ir 
galvoti taip, kaip pridera iš jo gautosios dova- 
nos. Jisai juk išminties vadovas ir išminčių kel- 
rodis, Jo rankoj esame ir mes, ir mūsų žodžiai, 
visoks išmanymas ir dirbti sugebėjimas. Jis daik- 
tų man davė tikrą pažinimą, idant suprasčiau aš 
visatos sandarą ir josios pradų veiklą, laikų ir 
pradžią, vidurį ir pabaigą, taip pat, kaip saulė 
grįžta atgalios, kalp metų keičiasi laikai, kaip 
metai skrieja skrituliu, kaip žvaigždės sukasi, gy- 
vūnų prigimtį, žvėrių plėšrumą, kokia galybė 
dvasių ir kokios mintys yra žmogaus, kokie įvai- 
rūs augmenys ir kur šaknų jėga. Taip perpratau 
aš visa — ir kas slapta, ir kas regima, nes mere 
pamokė išmintis, visų daiktų geroji padarytoja. 


IŠMINTIES PRIGIMTIS 


Nes joje yra dvasia, suprantanti, šventa, viena- 
tinė ir daugiariopa, švelni, judri, persmelkianti 


Atominis kryžius 


nesutepta, šviesi ir nepažeidžiama, gera mylinti, 
aštri, nesustabdoma, geradarė ir žmoguj gera 
linkinti, tvirta, užtikrinta, nuo rūpesčių laisva, vis- 
ką įstengianti ir viską sergstinti, persmelkianti 


visas dvasias, turinčias protą, tyras ir švelnių. 


švelniausias. Nes išmintis judresnė už bet kokį 
judesį ir dėl tyrumo pereina ji viską ir persmel- 
kia. Ji — Viešpaties galybės kvapas ir Visagalio 
didingumo išsruva tyra. Todėl į jąją nepatenka 
nieko sutepto, Ji — amžinos šviesybės atšvaitas, 
skaisčiausias Dievo galios veidrodis ir jojo to- 
bulybės atspindys. Nors ji yra viena, tačiau va- 
lioja viską; likdama vis ta pati, viską ji atnau- 
jina;: karta po kartos ji vis ateina į šventąsias 
sielas ir taip pasidaro Dievo bendru ir jo pra- 
našu, nes Dievas myli vien tik tuos, kurie su 
išmintim bendrauja. Skaitesnė ji už saulę ir pra- 
noksta bet kokį žvaigždyną. Spindi ji šviesiau už 
šviesą. Nes po šios nakties ateina, o išminties gi 
jokis blogis neįveikia. 


Savo jėgas galingai skleidžia ji nuo žemės 
krašto ligi krašto ir visatą valdo ji gėriu. 


IŠMINTIS — SALIAMONO GEROJI 
SUŽADĖTINĖ 


Ją pamilau aš ir ieškojau jos nuo pat jaunys- 
tės, parsivesti stengiaus ją kaip sužadėtinę, bu- 
vau jos grožio sužavėtas. Jos prakilnumą rodo 
tai, kad ji gyvena su Dievu, ir kad Visatos Vieš- 
pats ją pamilo. Dievo žinijos paslaptys jai at- 
skleistos, ir ji apsprendžia jojo darbus. Jeigu 
turtas geistiniausias gėris yra gyvenime, tai kas 
didesnis: turtas bus už išmintį, visų daiktų kūrėją? 
Jei reiškia ką išmanymas, tai kas pasaulyje di- 


desnis meistras bus už ją? Jei tu myli teisingu- 
mą, tai dorybėse regėsi josios pastangų vaisius. 
Nes ji moko santūrumo ir išmanymo, teisybės ir 
drąsumo, tų dorybių, kurios žmogui naudinges- 
nės už visa kita yra gyvenime. Jei tu norį sau 
didesnės patirties — ji žino visą praeitį ir atspė- 
ja ateitį, išmano dailiai sustatyt žodžius ir įminti 
painias mįsles; regi būsimuosius ženklus ji ir 
stebuklus ir žino, kaip praeina laikai, ir laikų 
laikai. 
IŠMINTIS VALDANČIAJAM BŪTINA 


Tad pasiryžau vesti ją, kad būtų man gyveni- 
mo drauge, žinodamas, kad bus ji man geroji 
patarėja ir paguoda skausmuose. Su ja turėsiu 
šlovę žmonėse ir, nors aš jaunas dar, pelnysiu 
senių pagarbą. Aš būsiu pripažintas, kaip įžval- 
gus teisėjas, ir galiūnų akyse aš kelsiu nuosta- 
bą. Jei aš tylėsiu, nekantraudami jie lauks; pra- 
bilsiu — atidžiai klausys, o jei ilgiau kalbėsiu 
— jie rankom burnas užsiims. Su ja pelnysiu sau 
nemirtingumą ir šlovę amžiną paliksiu ainiams. 
Valdysiu aš tautas ir padermės bus man paval- 
džios. Tironai baisūs sudrebės, išgirdę mano var- 
dą. Kai būsiu tarp žmonių, atrodysiu jiems geras, 
o kare — narsus. Namo  parėjęs pasilsėsiu aš 
prie jos, Bendravimas su jąja nekelia juk apmau- 
do, gyvenimas su ja nežino skausmo, o vien 
smagumą tik ir džiaugsmą. 


SALIAMONAS PRAŠšOSI IŠMINTIES 


Tai  apgalvojęs ir širdy apsvarstęs, kad „būti 
išmintim yra nemirtingumas, meilė su 
ja — tyriausias džiaugsmas, o jos rankų darbai — 
lobis neišsenkamas, kad pastovus bendravimas 
su ja — šviesus išmanymas, o pokalbiai su ja — 
šlovė, — ėmiau dairytis, kaip ją man žmoną 
vesti sau. Buvau aš  jaunikaitis padorus, turėjau 
gerą sielą,  tikriau dar sakant — tokis geras, 
koks buvau, gavau sau kūną be dėmės. Tačiau 
aš supratau, kad išmintį galėčiau gauti vien 
kaip Dievo dovaną (o tai, kad supratau, kieno 
malonė ji yra, šioks toks išmanymo jau buvo 
ženklas), — todėl kreipiausi aš į Viešpatį ir jam 
kalbėjau iš visos širdies: 


gimine su 


MALDA PRAŠANT IŠMINTIES 

Tėvų Dieve, gailestingumo Viešpatie, savo 
žodžiu sukūrusis visatą ir savo išmintim sutvėręs 
žmogų, kad viešpatautų jis taviesiems tvari- 
niams, pasaulį, kad tvarkytų jis teisinga! ir šven- 
tai ir teismą jam darytų iš teisios širdies, — sU- 
teik man išmintį, kur soste sėdi prie tavęs, ir 
neišmesk manęs iš vaikų savųjų tarpo. Esu aš 
tavo tarnas, tavo tarnaitės sūnus, žmogus aš silp- 
nas, trumpaamžis ir menkai išmanantis įstatymus 
ir teises. Tegu ir tobuliausias bus kas tarp žmo- 
nių sūnų, bet jeigu neturės jis iš tavęs paeinan- 
čios išminties — bus laikomas nieku, Tu pasta- 
tai mane savos Jautos karalium, savų sūnų ir 
dukterų teisėju. Tu paliepei man pastatyt šven- 
tovę tavo šventame kalne ir aukurą mieste, ku- 
riam tu gyveni, kaip atvaizdą padangės, kurią 
tu išskleidei pradžioj. Su tavim gi išmintis, pa- 
žįstanti tavuosius darbus ir buvusi šalia tavęs, 
kai tu pasaulį kūrei. Žino ji, kas malonu akims 
tavoms ir kas teisinga pagal tavo priesakus, At- 
leiski ją iš šventojo dangaus, atsiųski nuo šlo- 
vės savosios sosto, idant ji būtų su manim ir 
man padėtų darbuose ir kad pažinčiau aš geriau, 
kas gera tavo akyse. Nes ji viską žino ir išma- 
no. Mano darbuose ji man protingai vadovaus 
ir parems mane savąja šlove. Todėl darbai ma- 
nieji tau patiks, teisingai aš valdysiu tavo tau- 
tą ir būsiu vertas savo tėvo sosto. 


IŠMINTIS ŽMOGUI BŪTINA 


Koks žmogus įstengs suprasti Dievo valią, 
arba kas suvoks, ko Viešpats nori? Žmonių mir- 
tingų apskaičiavimai nėra tikri ir mūsų sumeti- 
mai nepatikimi, nes gedimui skirtas kūnas sun- 
kiai slegia sielą, ir žemiška padangtė yra sun- 
kumas rūpesčių prispaustai dvasiai. Mes vos pa- 
jėgiame atspėti tai, kas vyksta žemėje, ir tik 
jėgas įtempę randame, kas mūsų rankose, tad 
kas gi sugebės ištirti tai, kas danguje? Ir 
valią tavąją kas būtų gi pažinęs, jeigu tu nebū- 
tum davęs išminties ir šventosios savo dvasios 
atsiuntęs iš aukštybių? Tik taip žemės gyvento- 
jų takai galėjo būti ištiesinti, o žmonės gi iš- 
moko to, kas tau patinka, ir buvo išminties išgel- 
bėti. 


BUS DAUGIAU 

Il. IŠMINTIES VEIKIMAS 
ISTORIJOJ 


NUO ADOMO IKI MOZĖS 


Jį pirmą padarytąjį, pasaulio tėvą, sergėjo, kol 
vienas buvo jis sutvertas, vadavo jį iš nuopuolio ir 
davė galią jam valdyti viską. Bet neteisus žmo- 
gus, piktumo apimtas, nuo jos nusigręžė ir žuvo 
dėlei įsiutimo, jį privedusio prie brolžudystės, 


MMA 


NOJUS 


Žemę, dėl jo kaltės apsemtą vandenų, iš- 
gelbėjo vėl mintis, padedama teisiajam vairuoti 
paprasčiausią luotą. 


ABRAOMAS 


Kai padermės, vieningos vien tik nedorybėmis, 
išskirtos buvo kalbų susimaišymo, jinai pažino 
teisųjį, išlaikė be dėmės jį Dievo akyse ir jam 
padėjo būt tvirtesniam, negu meilė sūnui. 


LOTAS 


Ji teisųjį išgelbėjo, kai žuvo nusidėjėliai, ir 
jis pabėgo nuo ugnies, apsėmusios Penkiamies- 


tį. Iš jo, kaip jųjų nedorumo ženklas, ligšiol iš- 
liko teberūkstąs tyriaukis ir augalai, nešą ne 
tuo laiku vaisius, bei druskos stulpas, kaip ne- 
praeidami pro išmintį, jie pasidarė žalą sau, ne 
vien kad gėrio nepažino, bet kad gyviesiems 
dar paliko savo beprotystės ženklą, idant neliktų 
paslaptis, kad jie pasielgė ne taip. O išmintis 
savo tarnus išgelbsti iš visokių negandų. 


JOKŪBAS 

Bėgantį nuo brolio rūsčio, išmintis lydėjo tei- 
sųjį tiesiais keliais, parodė Dievo karalystę ir 
davė jam pažint šventuosius daiktus. Ji leido 
vargstančiam pasiekti jam gerovę ir jo darbų 
vaisius pagausino. Ji gelbėjo nuo jį pavergusių 
gobšumo ir leido jam pralobti. Ji gynė jį nuo 
priešų, sergėjo nuo pinkles spendusių ir sunkioj 
kovoj jam davė pergalę, kad jis suprastų, jog 
Dievo baimė stipresnė yra už visa kita. 


JUOZAPAS 
Ji neapleido teisiojo, kai buvo jis parduotas, 
ir jį išgelbėjo nuo nuodėmės. Ji nužengė su juo 
į duobę ir neapleido jojo, pančiais surakinto, kol 
parūpino karališką jam skeptrą ir valdžią prieš 
jojo pavergėjus. Ji įrodė, jog melagiai tie, kurie 
jį kaltino, ir suteikė jam šlovę amžiną. 


IŠĖJIMAS Iš EGIPTO 

Šventą tautą ir priekaišto neturinčią giminę 
ji išvadavo iš josios pavergėjų padermės. Įėjo 
ji į Dievo tarno širdį ir ženklais bei stebuklais 
stojo prieš baisiuosius karalius. Ji atidavė šven- 
tiesiems užmoką už jųjų triūsą, vedė juosius 
nuostabiu taku ir buvo priedanga jiems dieną 
ir žvaigždžių žibintas naktį. Pervedė juos ji per 
Raudonąją jūrą ir lydėjo per plačiuosius van- 
denis. O priešus jų gi paskandino bangose ir 
kūnus iš gelmių ba kaiės išmetė į krantą. Todėl 
teisieji gavo apiplėšti bedievius, giedojo gies- 
mes, Viešpatie, šventajam tavo vardui ir šlovino 
visi kaip vienas tavo ginančiąją ranką. Nes iš- 
mintis atvėrė nebyliųjų lūpas ir kūdikėlių liežu- 
vius padarė iškalbingus. 

Ji leido žygiui jų sėkmingai vykti, vadovaujant 
pranašui šventam. Jie ėjo niekad negyventais ty- 
rais, ir vietose, kur nieks nevaikščiojo, sau pasi- 


statė padangtes. Jie stojo priešais nedraugus ir 
priešus atrėmė. 


IŠĖJIMO IŠ EGIPTO 
APMĄSTYMAS 


VANDUO — PRAŽŪTIS EGIPTIEČIAMS IR 
IŠGANYMAS IZRAELITAMS 


Jie kentė troškulį ir šaukėsi tavęs, todėl van- 
dens jiems buvo duota iš skardžios uolos, ir 
troškulys jų numalšintas iš kietojo akmens. Taip 
kuo jų priešai buvo nubausti, tai nešė jiems 
palaimą, esant bėdoje. Niekad srovės nestabdan- 
čiąją upę sudrumstė nūn kraujas purvinas. Šitaip 
egiptiečiai buvo nubausti už tai, kad liepė iš- 
žudyt vaikus. O saviesiems netikėtai nelauktai 
tu gausiai suteikei vandens, pirmiau parodęs 
troškulį, kaip buvo nubausti jų priešai. Taip jie 
(izraelitai) buvo išmėginti ir, kad ir pagaila, pa- 
mokyti, tačiau gerai suprato, kiek gavo iškentėt 
nedorėliai, kai juos baudei, rūstybės pilnas. Sa- 
vuosius tu baudei, it perspėjantis tėvas, o ne- 
dorėlius teisei ir pasmerkei griežtai tu kaip ka- 
ralius. Iš tolo nuo tavųjų gavo jie kentėt vie- 
nodai, kaip ir būdami arti prie jų. Dvigubas tad 
liūdesys juos apėmė, ir gailiai dūsavo jie, prisi- 
mindami, kas buvo: išgirdę mat, jog tai, kas bu- 
vo jiems bausmė, aniems pavirto į palaimą, jie 
suprato, jog tai buvo Viešpaties ranka. Nes tuo, 
kurį anuomet buvo jie, išmesdami laukan, atme- 
46, o vėliau gi su patyčiomis išvarę, įvykių ga- 
le, atkentę troškulį, baisesnį nei teisieji — tu- 
rėjo juo stebėtis. 


DIEVO ATLAIDUMAS — EGIPTIEČIAMS 
Už nusikalstamą paikystę, į kurią nuklydo jie, 
pradėję * garbint neprotingus kirminus su kitais 
niekingais gyviais, pasiuntei kaip bausmę jiems 
pulkus gyvūnų neprotingų, kad žinotų: kuo kas 
nusikalto, tuo ir baudžiamas. Tavo visagalei ran- 
kai, iš medžiagos belytės sukūrusiai pasaulį, ne- 

buvo juk sunku prieš juos pasiųst pulkus lokių 
arba plėšriųjų liūtų, ar nežinomų, naujai dar su- 
tvertų, pykčio pilnų žvėrių, kvėpuojančių ugnies 
kvapu ir šnypščiančiais garais ir pro akis žai- 
buojančių siaubingom kibirkštim, kurių ne tik 
baisi jėga valiojus būtų juos sutriuškinti, bet 
vien siaubinga išvaizda paverst lavonais. O ir 
be “tų, nuo vieno kvėptelėjimo, galėjo jie iš- 
griūti, tavo teisingumo genami ir galybės kvapo 
vėtomi. 


TOKIO ATLAIDUMO PAMATAS 


Bet viską sutvarkei tu pagal dydį, skaičių ir 
svarumą. Tau valia juk bet kada parodyti galybę 
didžią, ir kas galės atsilaikyt prieš tavo ranką. 
Pasaulis visas prieš tave vien kaip dulkelė ant 
svarstyklių, ar kaip rasos lašelis, krintąs žemėn 
ryto metą. Visiems esi tu gailestingas, nes viską 
tu gali, ir nugręži akis tu nuo žmonių nusidė- 
jimų, kad jie tik atsiverstų. Tu myli visa, kas 
yra, ir ką esi sutvėręs, nieku nesibodi. Jei bū- 
tum ko nemėgęs, nebūtumei nė tvėręs. Ir kaip 
galėtų kas prieš tavo norą atsirasti ar išlikti at- 
siradęs, jei nebūtų tavo pašauktas, kad atsiras- 
tų? Tausoji viską tu, nes tavo savastis tai, Vieš- 
patie, kas gyva viską mylintis, 

nes tavo amžiais tverianti dvasia yra kiekvienoj 
būty. Todėl tik palengva baudi tu nusidėjėlius, 
įspėji juos ir primeni jų nuodėmes, kad jie nuo 
blogio nusigręžtų ir tave tikėtų, Viešpatie. 


DIEVO ATLEIDIMAS KANAANUI 


Ir senųjų gi šventosios savo žemės gyventojų 
nemėgai tu dėl nepakenčiamų darbų, žavėjimų 
ir apeigų jų nedorumo, dėl vaikų negailestingo 
žudymo, dėl švenčių su žmogaus krauju ir kū- 
nu, kur tauriuosius valgė vidurius puotoj įsiža- 
dėjusiųjų sueigos metu; nemėgai tų, kas savo 
rankom žudė bejėges būtybes, tad ir pasiryžai 
leisti jiems nuo mūsų tėvų rankos žūti, kad visų 
labiausiai tavo vertinama žemė gautų savęs ver- 
tą Dievo vaikų pamainą. Bet ir juos tausojai tu 
ir savo kareivijų priešaky paleidai širšes, kad 
juos naikintų pamažu. O tau gi buvo nesunku 
per mūšį atiduoti bedievius teisiųjų rankosna 
arba iš karto juosius sunaikint, užleidus žvėris 
plėšrūnus ar tarus aštrų žodį. O tu iš lėto vyk- 
dei teisingumą ir davei jiems progą atsiversti, 
nors gerai žinojai, jog prigimtis jų sugadinta, 
blogis įgimtas ir jų mąstysena per amžius ne- 
pakis, nes padermė ta prakeikta nuo pat pra- 
džios. 


TOKIO ATLAIDUMO PAMATAS 


Negi iš baimės prieš ką nors tu ryžaisi palikt 
nebaudęs juos už nuodėmes. Nes kas galės gi 
tarti: Ką tu padarei? Kas stos prieš tavo ištar- 
mę? Kas galės apskųst tave už pražūtį tautų, 
kurias tu pats sutvėrei? Kas eis pakelti balso 
prieš tave, kaip neteisių žmonių gynėjas? Nėra 
gi kito Dievo be tavęs, kurs rūpintųs visais, kad 
reiktų tau įrodyti, jog tu nusprendei nekreivai. 
Joks karalius nei valdovas negalės prikišti tau 
žmonių, kuriuos tu nubaudei. 

Teisingas būdamas, teisingai tu valdai visatą ir 
bausti tą, kuris bausmės nenusipelnė, laikai tu 
nesutaikoma su tavo galybe. Tavo tvirtybė — 
tavo teisingumo pamatas, ir, viską savo valioje 
laikydamas, esi tu viskam atlaidus. Parodai savo 


galią vien tuomet, kada kas netiki tavo galybės 


pilnumu, ir baudi už įžūlumą tuos, kurie ją žino, 
bet jai priešinas. Galią savo rankose laikydamas, 
teisi tuo maloningai ir elgiesi su mumis be galo 
atlaidžiai: galybė tavo valioje juk visada, kada 
tu panorėsi. 


DIEVO PAMOKYMAI IZRAELIUI 


Tokiu elgesiu pamokei savo tautą, kad teisusis 
turi būti žmoniškas, ir davei saviesiems viltį, kad 
iš nuodėmių tu leidi atsiversti. Jei tu vaikų sa- 
vųjų priešus, net jau mirtį nusipelniusius, baudei 
taip atlaidžiai ir pamažu, duodamas ir laiko jiems, 
ir progų nuo piktybių atsitraukti, — tai kaip 
daug rūpestingiau tu pabaudei savus vaikus, ku- 
rių tėvams tiek gėrių pažadėjai, kai prisiekdamas 
darei tu sandorą su jais. Mus pamokydamas, bau- 
dei tūkstanteriopai mūsų priešus, kad, kai tei- 
siame, sau pavyzdžiu laikytume mes tavąjį ge- 
rumą ir kad viltumės pasigailėjimo, prieš teismą 
patys stodami. 


APIE EGIPTIEČIUS IR JŲ NUBAUDIMĄ 


Todėl ir tuos, kurie per beprotystę sau gy- 
veno neteisingai, nuplakei tu jų pačių pabai- 

somis. Mat per toli jau buvo jie nuėję klysi- 
keliais, dievais laikydami šlykščius ir niekingiau- 
sius gyvūnus, ir davėsi klaidinami, it proto ne- 
turį vaikai. Dėl to kaip neišmanėliams vaikams 
tu bausmę tokią atsiuntei, kuri padarė juosius 
pajuoka. O kas bausmės, paverčiančios jį pa- 
juoka, įspėjamas nenori duotis, tas Dievo verto 
teismo susilauks. Kentėdami skausmus, jie niršo 
ant gyvūnų, kuriuos dievais sau laikė, bet pa- 
matę, kad per juos taip nukentėjo, Dievu tik- 
ruoju pripažino tą, kurio pirmiau žinoti neno- 
rėjo. Dėl to ant jų užėjo griežčiausioji bausmė. 


PRIEŠ STABŲ GARBINIMĄ 

Paiki iš prigimimo buvo žmonės, neturėjusieji 
Dievo supratimo iš matomų gėrybių, nevalioję 
pastebėti to, kuris yra, ir, nors regėjo darbus, 
nematė jų Kūrėjo. Pasaulį valdančiais dievais jie 
laikė ugnį arba vėją, judrų orą, skriejančius 
žvaigždynus, ar srauniuosius vandenis arba pa- 
dangių žiburius. Jeigu, sužavėti grožio, tuos daik- 
tus laikė jie dievais, jie privalėjo ir suprast, 
kiek kartų pranašesnis jų valdovas, nes juos su- 
kūrė grožio pranokėjas. Ir jeigu jie stebėjos jų 
galybe ir spėka, tai jie turėjo pripažint, kiek 
kartų galingesnis jų kūrėjas: iš kūrinių gi di- 
dingumo ir gražumo sprendžiame apie kūrėją. 
Tačiau nedaug tegalime jiems priekaištauti. Tur- 
būt jie Dievo ieško ir jį nori rasti, tačiau ieško- 
dami nueina klystkeliais.  Aistringai tyrinėdami 
jo darbus, leidžiasi jie suviliojami jų išvaizdos: 
juk tai, ką regi, neapsakomai gražu. Tačiau ir jie 
nėra visai be priekaišto. Jeigu jie turėjo tiek 
išmanymo, jog sugebėjo tyrinėt pasaulį, tai kaip- 
gi jie pirmiau nerado jo valdovo? 


STABŲ GARBINIMAS 

Nelaimė tiems, kas viltis dėjo į negyvus daik- 
tus ir dievais vadino žmogaus darbus, aukso ir 
sidabro kūrinius dailius, gyvūnų atvaizdus ar 
nenaudingą akmenį, senovės rankų padarą. Med- 
kirtys štai nusipjovė medį tinkamą, nuskuto nuo 
jo žievę, sumaniai jį apdorojo ir padarė iš jo 
ryką, kasdien pravartų buityje. Nuo darbo kas 
atliko, jis panaudojo virtis valgiui ir skaniai pa- 
valgė. Kas nuo kuro liko ir nebederėjo niekam, 
kreivas ir gumbuotas gabalas, jį paėmė ir sėdo 
drožinėt atokvėpio metu, jį drožė išmanydamas 
ir atsidėjęs, ir jam išėjo atvaizdas žmogaus ar- 
ba pavidalas niekingo gyvulio, apipurškė įj ki- 
nobriu, nudažė visą raudonai, užglaistė dėme- 
les. Tuomet pritaikė tinkamą jam vietą ir pasta- 
tęs jį ant sienos, prikalė geležimi. Juo pasirū- 
pino, kad nenukristų, nes žinojo, kad pats savim 
nepasirūpins, nes tai tik statulėlė, pagalbos rei- 
kalinga. 

O maldaudamas sau turto, santuokos arba vai- 
kų, jis nesidrovi kreiptis į negyva padarą. Svei- 
katos prašo iš bejėgio, o gyvybės geidžia iš 
negyvėlio. Pagalbos meldžia nepajėgiantį jos 
duoti, o sėkmės kelionei tą, kuris nė žingsnio 
nepažengia. Kad būtų darbo, uždarbio, kad sek- 
tųs amatas, spėkų geidauja jis iš to, kurio ranka 
bejėgė. 

Kitas vėl, pakilęs į kelionę per marias, kur grum- 
tis privalės su siaučiančiom bangom, šaukias ša- 
kalio, labiau dar sutrūnijusio už laivą tą, kuriuo 
jis plaukia. Laivą sugalvojo noras gauti pelno; 
o jį padarė meistro sumanumas. Jį vairuoja tavo, 
Tėve, apvaizda, ir per marias tu kelią pratiesei, 
ir per bangas saugiausią taką pravedei ir tuo 
parodei, jog tu gali išgelbėti iš bet kokio pa- 
vojaus, idant ir be įgūdžio žmogus į laivą sėstų 
drąsiai. Tu nori mat, kad tavo išminties darbai 
neliktų be naudos. Todėl gyvybę savo žmonės 
patiki beverčiam medžiui ir perplaukia plaustu 
sveiki per šėlstančias marias. Juk amžių pradžio- 
je, kai žuvo išdidieji milžinai, žmonijos viltis 
prisiglaudė ant plausto ir, tavo rankai laikant 
vairą, išgelbėjo pasauliui padermės naujosios 
sėklą. Palaimintas juk medis, per kurį įvyksta 
teisingumas. Bet prakeiktas rankų padarytas sta- 
bas ir drauge jo padirbėjas, šis — kad jį pada- 
rė, o anas gi, daiktas nykstantis, — kad pramin- 
tas dievu. Nes Dievas neapkenčia ir nedorėlio, 
ir lygiai nedorumo. Su kūriniu drauge gaus baus- 
mę ir kūrėjas. Todėl tautų (=pagonių) stabai sau 
teismo susilauks, nes jie tarp Dievo kūrinių 
šlykštynėmis pavirto ir papiktinimu žmonių sie- 
loms, draug ir spąstais paikšių kojoms. 


STABŲ GARBINIMO PRADŽIA 
Juk svetimavimo pradžia — stabų išsigalvoji- 
mas, o jų atsiradimas — tai dorovės pakrikimas. 


Juk jų nebuvo nei pradžioj, nei per amžius jie 
netvers. Dėl žmonių tuščios garbės troškimo 
jie atėjo į pasaulį, ir todėl jiems lemtas greitas 
galas. Per ankstyvo liūdesio prislėgtas, tėvas 
liepė padaryti ne laiku išplėšio vaiko atvaizdą: 
taip ėmė garbinti mirusįjį žmogų ir pavaldiniams 
jis įvedė šventas ir paslaptingas apeigas. Nedo- 
ras šitas paprotys įsigalėjo ilgainiui ir imta jo 
laikytis kaip įstatymo. Statulos valdovų liepimu 
pradėtos garbinti. O kai karaliaus žmonės gar- 
bint negalėjo, prieš akis turėdami, nes jis toli 
gyveno, tai ėmė jį vaizduotis iš toli ir pasidarė 
garbinamojo karaliaus atvaizdą, kurį visi regėjo, 
ir galėjo rungtyniaudami meilintis nesančiajam, 
kaip kad jis būtų čia. Meistro noras pagarsinti 
privedė prie to, jog ir karaliaus nepažįstamieji 
davė dievišką jam šlovę. Norėdamas patikt val- 
dovui, suteikė visas jėgas ir atvaizdavo jį gra- 
žesnį, negu kad buvo gyvas. Kūrinio gražumo 
sužavėta, minia pradėjo tarsi dievui melstis tam, 
kurį taip neseniai dar garbino kaip žmogų. 

Pasaulis taip pakliuvo lyg į spąstus: nelaimių 
ar piktų valdovų prispirti, žmonės akmeniui ir 
medžiui ėmė duoti vardą, kuriuo nepasidalijama 
su niekuo. 


STABŲ GARBINIMO PASEKMĖS 


Dar maža, kad jie klystkeliuos į Dievą, — 
dėlei neišmanymo gyvendami didžiausioj neder- 
mėj, šią skaudžią rykštę jie vadina santarve. 
Švenčių iškilmėm žudydami vaikus, atlikdami slap- 
tąsias apeigas arba puotaudami neįprastu būdu, 
šventu jie nepalaiko nei gyvenimo, nei santuo- 
kos, bet vienas kitą žudo jie iš pasalų arba jam 
gildo širdį, svetimaudami. Susipainioję, surizgę 
viskas — kraujas ir nužudymai, vagystės ir ap- 
gaulė, ištvirkavimas, neištikimybė, maištas ir krei- 
vos priesaikos, vertybių sąmyšis, nedėkingumas 
užmaršus už gerą, sielų suteršimas, lyčių iškrypę 
santykiai, santuokos nepastovumas, svetimavimas 
ir palaidumas, 27 stabams bevardžiams dieviškos 
garbės davimas — tai visokio blogio priežastis, 
pradžia ir užbaigimas. Šėlsta jie, džiaugsmu ap- 
svaigę, pranašauja vien melus, gyvena, kaip ne- 
pridera, ir negalvoję duoda kreivą priesaiką. 
Mat kliaudamiesi negyvais stabais, nejaučia bai- 
mės jie, kad priesaika kreiva turės žalinga būti. 
Tačiau bausmės teisingos jie sulauks už viena 
ir už kita: kad, garbę duodami stabams, jie ne- 
gerai suprato Dievą ir kad, nepaisę priesaikos 
šventumo, klastingai ir kreivai prisiekinėjo. Juk 
ne tų daiktų, kuriais prisiekėme, galybė, o nu- 
sidėjėliui priklausanti bausmė lydės nedorėlį už 
jo nusižengimą. 


IZRAELIS STABAMS NETARNAUJA 

O tu gi, mūsų Dieve, esi maloningas ir teisin- 
gas, tu kantrus ir pilnas gailesčio valdai visatą. 
Nors ir nusidedam, tačiau mes tavo esame, mes 
žinom tavo galią. Betgi nusidėti mes nenorim, 
žinodami, jog esam tavo savastis. Tave pažinti — 
teisingumo atbaiga, o matyt galybę tavo — ne- 
marumo yr šaknis. Negali mūsų suvedžiot žmonių 
vylinga išmonė, bevaisis dailininkų darbas, nu- 
teptas margom spalvom pavidalas. Jį regint, 
paikšiams kyla godulys, ir jie susižavi negyvu 
ir tuščiu paveikslo atvaizdu, daiktu. Piktybės pa- 
laikytojai, tokių vilčių verti visi, kas juos gami- 
na, jų geidauja, ir juos garbina. 


STABŲ GAMINTOJŲ PAIKUMAS 
Puodžius uoliai minko šlyną ir žiedžia iš jo 
visokį indą mūsų reikalui. Iš molio to paties 
nužiedžia tokį jis, kurs dera reikalui švariam, ir 
tokį, kur tarnaus kitaip, — abu visai vienodus. 
O reikalui kokiam katras jų skiriamas, nuspren- 
džia puodžius. Jis imas ir nedoro darbo ir iš mo- 
lio to paties jis lipdo niekingiausią dievą — 
jis, kuris dar neseniai iš žemės atsirado ir greitai 
vėl sugrįš į ten, iš kur jis buvo paimtas, kai 
bus pareikalauta sielos, kaip jam duotosios pa- 
skolos. Visai jam ne galvoj, kad greitai gaus iš- 
nykti, ir kad trumpas jo gyvenimas. Jis rungty- 
niauja su auksakaliais ir su sidabro liejikais, mo- 
kos iš variakalių ir laiko šlove sau daryti stabus. 
Jo širdis — tik pelenai, už dulkes niekingesnė 
jo viltis ir mažiau verta už molį jo gyvybė. 
Jisai juk nepažįsta to, kuris nulipdė jį, to, kurs 
įkvėpė jam veiklią sielą ir įpūtė gyvybės kvapą. 
Kur tau! Gyvenimą jis laiko žaidimu, o mūsų 
buvimą — pasipelnymo muge ir sako:  Traukti 
pelną privalu iš visko, net ir iš to, kas bloga. 
Toks žmogus visų geriausiai žino, jog nusideda, 
iš to pat žemės gabalo lipdydamas ne vien 
trapius indus, bet ir stabus. 

|| 6. DORE. Babelio bokšto statyba 


EGIPTIEČIŲ PAIKUMO ŽENKLAS — 
VISUOTINIS STABŲ GARBINIMAS 


Bet visai gi neprotingi ir už vaiko sielą men- 
kesni buvo tautos priešai, laikiusieji priespaudoje 
ją. Juk jie tautų visus stabus laikydavo dievais, 
nors tie neturi nei akių, kurios regėtų, nei no- 
sių, kad orą kvėptų, nei ausų, kuriom girdėtų, 
nei ant rankų pirštų, kad galėtų čiuopti, o jų 
kojos gi nė žingsnio nevalioja žengti. Padarė 
juos žmogus, sukūrė tas, kuriam dvasia tėra pa- 
skolinta. Joks žmogus nestengs sukurti dievo, kur 
prilygtų norint jam pačiam. Mirtingas būdamas, 
jis rankom nedorom negyvus daiktus tekuria. Jis 
tobulesnis pats už daiktus, kuriuos garbina, jisai 
yra gyvybę gavęs, o tie negaus jos niekada. 
Jie garbina šlykščiausius gyvūnus, kurie dėl jų 
kvailumo blogesni negu kiti, — tokius, kurie ne- 
gražūs, jais gėrėtis negali, kaip galima grožėtis, 
matant gyvus padarus, o šie tikrai netekę Dievo 
pagyrimo ir palaimos. 


EGIPTAS IR IZRAELIS: VARLĖS IR 
PUTPELĖS 


16 


Todėl teisingai jie tokių gyvūnų buvo bau- 
džiami ir kentėjo nuo daugybės gyvio. Vietoj 
šios bausmės parodei savo tautai tu malonę ir, 
kai panoro valgyti, iškėlei puotą su nuostabaus 
gardumo valgiais — putpelėm. Kai aniems, nors 
buvo alkani, dėl atsiųstų šlykščiųjų gyvių išvaiz- 
dos praėjo valgio noras, šitie, truputį tepraalkę, 
susilaukė neregėto maisto. Aniems mat, pavergė- 
jams, turėjo neišvengiamai užeiti badas, o ši- 
tiems pakako vien trumpai pajusti, kokios kan- 
čios slėgė jų priešus. 


EGIPTAS IR IZRAELIS: 
SKĖRIAI IR VARINĖ ANGIS 


Net ir tuomet, kada žvėrių baisus piktumas pa- 
šoko prieš tavuosius, ir jie žuvo, vinguriuojančių 
angių kapojami, — ir tuomet rūstybė tavo nėjo 
ligi pabaigos. Tik įspėjimo dėlei buvo jiems 
trumpai kiek įvaryta baimės, ir jie gavo ženklą, 
kaip jiems išsigelbėti, kad prisimintų, ką jiems 
liepia tavo įstatymas. Kas atsigręžė, tai buvo 
tas išgelbėtas ne to, ką jis regėjo, o tavo, visų 
išgelbėtojo. Ir tuo parodei mūsų priešams, jog 
tu tasai, kuris išgelbsti iš visokio blogio. Jie 
mirė nuo skėrių ir musių įkandimo, ir nebuvo 


jiems kuo gydytis, nes buvo nusipelnę iš tų gy- 
vių susilaukt bausmės. O tavo gi sūnų nuodingi 
dantys neįveikė, nes tavo pagaila atėjo į pa- 
galbą ir juos išgydė. Kad prisimintų tavo žo- 
džius, buvo jie įkertami ir vėl tuojau išgydomi, 
idant nepasinertų jie į gilią užmarštį ir laisvai 
galėtų džiaugtis tavo malonėmis. Juos gydė ne 
žolė, ne trauklapis, o tavo žodis, Viešpatie, kurs 
viską gydo. Tavo valioje gyvybė ir mirtis, tu 
nuvedi lig mirusiųjų krašto vartų ir atgal į čia. 
Žmogus dėl savo nedorumo kitą užmuša, bet 
nebesugrąžins jis dvasios iškvėptos ir sielos, ten 
išskridusios, jis nebeišvaduos. 


EGIPTAS IR IZRAELIS: KRUŠA IR MANA 


Ištrūkt iš tavo rankos neįmanoma. Juk nedorė. 
liai, kur sakėsi tavęs nežiną, galingos tavo ran- 
kos buvo pabausti: juos plakė negirdėti lietūs, 
ledų kruša ir baisios audros su žaibais ir rijo 
juos ugnis. Ir buvo nuostabiausia, kad vanduo, 
kuris kitur gesina viską, ugnies galybę stiprino, 
nes visata nūn stojo už teisiuosius. Kartals lieps- 
nos slopdavo, kad nesudegtų prieš nedorėlius 
siųstieji gyviai, o įle patys tai matytų ir su+ 
prastų, jog Dievo bausmė juos palietė. O kartais 
liepsnos plaikstėsi nepaprasta jėga ir vidury 
vandens, kad sunaikintų nedorosios žemės der- 
lių. 

Tuo tarpu savo tautą tu penėjai angelų valgiu 
ir nesiliaudamas davei jiems duoną, siųstą iš 
dangaus: buvo joj visoks gardumas, ir skoniu ji 
tiko kiekvienam. Ta dovana parodė tavo švelnią 
meilę taviems vaikams. Ji patenkino kiekvieno, 
kas ją valgė, norą, pavirsdama vis tuo, ko kas 
norėjo. Sniegas su ledu prieš ugnį laikės ir ne- 
tirpo, kad (vaikai tavieji) pamatytų, jog tik prie- 
šo vaisius naikino leduos liepsnojanti ir lietaus 
papliūpose žybčiojanti ugnis, ir priešingai, kad 
būtų ko teisiesiems valgyti, ugnis pati pamiršo 
savo galią. 

Nes tvarinys, kuris tarnauja tau, savajam su- 
tvėrėjui, savo jėgas įtempia nusidėjėliams nu- 
bausti ir jas atleidžia, idant gera padarytų tiems, 
kurie tavim pasitiki. Todėl ir tuosyk jis tarnavo 
visus maitinančiosioms dovanoms ir virto viskuo 
pagal maldaujančiųjų norą, idant suprastų tavo 
sūnūs, kuriuos tu, Viešpatie, mylėjai, jog ne vai- 
sių veislė išmaitina žmogų, o tavo žodis laiko 
gyvus tuos, kurie tavim pasitiki. Juk visa, ko 
ugnis nesunaikino, tuoj ištirpo, vos tik palietė 
bėglusis saulės spindulys. Iš to buvo privalu su- 
prasti, jog turime pranokti saulę, kad išreikštume 
tau dėkingumą, ir turim kreiptis į tave mes dar 
prieš aušrai patekant. Nes nedėkingojo viltis iš- 
tirps kaip žiemą šerkšnas ir nutekės, kaip nie- 
kam nederąs vanduo. 


EGIPTAS IR IZRAELIS: TAMSYBĖ IR ŠVIESA 


Dideli ir neįmanomi suprasti tavo nuospren. 
džiai, todėl pamokymo negavusios sielos nuėjo 
klystkeliais. Nedorėliai buvo tikri galėsią šven- 
tąją tautą sau pavergti, ir štai gulėjo pasliki jie, 
kaip tamsybių kaliniai, nakties ilgiausios pančiais 
surakinti, uždaryti lūšnose ir amžinos Apvaizdos 
ištremti. Jie tarėsi su savo nuodėmėm slaptom 
galėsią pasislėpti po užmaršties tamsiu šydu, bet 
buvo išblaškyti, baimės apimti ir vaidulų išgąs- 
dinti. Ir slapčiausias kampas, kur jie glaudėsi, 
negynė jų nuo baimės, siaubingi bildesiai bil- 
dėjo jiems aplinkui, ir bjaurios pamėklės išnirda- 
vo niūriais veidais. Ugnis nė galingiausia ne- 
valiojo nutvieksti ten šviesos, nei žvaigždžių 
skaistus spindėjimas nestengė tos kraupios nak- 
ties apšviesti. Jiems švietė vien tik židinys, kuris 
pats įsižerdavo Ir skleidė siaubą, o tam reginiui 
pranykus iš akių, regėtieji daiktai atrodė baimės 
perimtiems dar Taliėmsi nei buvo. Bejėgiai tapo 
magija ir burtų menas, ir pagyros, jog viską ži- 
no, negarbingai baigėsi. Tie, kas žadėjo nerimą 
ir siaubą iš sielos sergančios išginti, nūn susirgo 
patys juoką sukeliančia baime. Ir nors baisaus 
nebuvo nieko, ko bijot reikėtų, juos gąsdino ir 
gyvio bruzdesys, ir šnypščianti ugnis, ir ko ne- 
mirė jie iš baimės, bijojo žvilgterėti net į orą, 
nuo kurio niekur nepabėgsi. Blogis pats paliu- 
dija bailumą savo, tuo save pasmerkdamas. Kai 
slegia sąžinė, vis būgštauja, kad bus blogiau. 
Baimė ne kas kita, kaip atsisakymas nuo proto 
siūlomos pagalbos. Juo mažiau tokios pagalbos 
lauki iš savęs, juo blogiau atrodo nežinoti prie- 
žasties, dėl ko kenti. Ta naktis išties gi buvo 
nepakenčiama, kilusi iš nepakenčiamos numiru- 
sių šalies gelmių, o jie gi stengėsi miegoti tuo 
pat kaip visad miegu. Tačiau juos gąsdino ir 
bjaurios pamėklės, ir kvapą gniaužė jiems nusi- 
minimas, nes buvo jie pilni staigios ir netikėtos 


baimės. Ir taip kur kas parkrito buvo kaip ka- 
lėjiman be pančių uždarytas. Kas buvo žemdir- 
bys, piemuo arba padienis, sunkiai dirbęs ty- 
ruose, netyčia užkluptas, turėjo pasiduoti“ neiš- 
vengiamajai Iemčiai: visi buvo sukaustyti vieno- 
dai tų pačių tamsybės pančių. Ir vėjo švilpesys, 
ir paukščių malonus čiulbėjimas vešliuosiuose 
medžiuose, ir tekančio vandens šniokštimas, ir 
griūvančių uolų triukšmingas dundesys, ir liuok- 
sinčių žvėrių nematomas bėgimas, ir plėšrių nas- 
rų riaumojimas, ir kalnų tarpeklių skardas aidin- 
tis — juos visa gąsdino ir darė bejėgius. Visam 
pasauliui švietė spindinti šviesa, ir jie be kliūčių 
dirbo savo darbus. Tik juosius gaubė slėgianti 
naktis, kaip atvaizdas tamsybių tų, kurios turėjo 
jiems užeiti. Bet jie patys sau našta sunkesnė 
buvo nei tamsybė. 


UGNIES STULPAS 


Tuo tarpu šventiesiems tavo švietė spindinti 
šviesa. Anie girdėjo šiųjų balsą, nors neregėjo 
jų pačių ir vadino juos laimingais, kad nereikė- 
jo taip kentėti. Anie dėkojo šiems, kad nekerš- 
tavo už patirtas nuoskaudas, ir prašė dovano- 
ti už nedraugiškumą. Vietoj tamsos saviesiems 
tu davei ugnies liepsningą stulpą, kaip kelrodį 
nežinomoj „kelionėj, ir nekenksmingą saulę ke- 
liaujantiems su šlove. Anie gi buvo užsipelnę, 
kad būtų atimta šviesa ir pasodinti jie patamsy, 
nes kitados uždarę kalino jie tavo sūnus, per 
kuriuos turėjo būti duota pasauliui tavo įsta- 
tymo negęstanti šviesa. 


PIRMAGIMIŲ IšŠŽUDYMAS 


Buvo jie nusprendę išžudyti tavo šventųjų kū- 
dikius, ir tik vienas vaikas buvo išmestas, tačiau 
ir tas išgelbėtas. Už bausmę jiems tu atėmei di- 
džiulį pulką jų vaikų ir šniokščiančio vandens 
verpetuos juos iškart visus paskandinai. Tą nak- 
tį mūsų tėvai iš anksto sužinojo, kad būtų aiš- 
ku, kokia priesaika jie pasikliovė, ir galėtų būti 
ramūs ir linksmi. Todėl tauta tavoji laukė, kaip 
teisieji bus išgelbėti ir kaip nedorėliai gaus žūti. 
Taigi priešus bausdamas drauge mums garbę su- 
teikei, nes pašaukei mus prie savęs. Slap- 
tai šventi teisiųjų sūnūs dėjo  atnašas ir 
visi kaip vienas įsipareigojo dieviškam įstatymui, 
kad šventieji bus sėkmių kaip ir pavojų lygūs 
dalininkai ir iš anksto jau užtraukė tėvų gieda- 
mąją liaupsę. Jiems atliepė gi priešų riksmas 
nedarnus, ir sklido gailios aimanos dėl žuvusių 
vaikų. Nuosprendis tas pats ir vergą palietė, ir 
šeimininką, ir žmogus eilinis nukentėjo lygiai su 
karalium. Visi lig vieno jie turėjo be skaičiaus 
daug numirėlių, ir jiems palaidoti jau nebebuvo 
tiek gyvųjų, nes vienu užsimojimu buvo nukirstos 
geriausios jųjų atžalos. Ligšiol dėl burtininkų 
žmonės jie buvo likę netikį, o šiandien dėl pir- 
magimių žuvimo pripažino, jog ši tauta — Dievo 
duktė. Rami tyla visatą gaubė, ir skubanti naktis 
jau buvo įpusėjus, kai visagalis tavo žodis nušo- 
ko iš dangaus, nuo karališkojo sosto, kaip rūs- 
tus karys, į pražuvimui skirtą žemę su nepermal- 
daujamu, kaip išgaląstas kalavijas, tavo įsakymu 
ir drąsiai atsistojęs aplinkui sėjo mirtį. Jis siekė 
lig dangaus, nors kojom mynė žemę. Ir staiga 
išgąsdino visus sapnų baisiausios šmėklos, ir 
apėmė juos netikėta baimė. Pargriuvo vienas čia, 
o kitas ten pusiau gyvi — pareikšdami, dėl ko 
jie turi mirti. Nes juos išgąsdinę sapnai pirmiau 
jiems tai pasakė, kad kartais nenumirtų nežino- 
dami, dėl ko taip skaudžiai nukentėjo. 


AARONO ĮSIKIŠIMAS TYRUOSE 


Bet su mirtim susipažino ir teisieji, ją patir- 
dami: didžiausi jų pulkai sau kapą rado fyruose, 
tačiau rūstybė truko neilgai. Nes žmogus be 
priekaišto pašoko jų užstoti su šventos savo tar- 
nystės ginklais, su malda ir pagailos maldauja- 
mąja smilkalo auka. Jis stojo prieš rūstybę, pa- 
darė galą negandui ir tuo parodė, jog jis tavo 
tarnas. Įveikė rūstybę jis ne kūno jėgomis, ne 
ginklų persvara, o žodžiu sutramdė baudžiantį, 
primindamas jam priesaiką Ir sandorą su protė- 
viais. Nes kai numirėliai gulėjo jau krūvom ant 
vienas kito, jis atsistojo tarpe jų, sulaikė pykčio 
proveržį ir jam pastojo kelią prie gyčųjų. Ant 
lig žemės ilgo jo drabužio pasaulis visas buvo 
atvaizduotas, brangakmenių keturiose eilėse iš- 
rašyti garbingiausi protėvių vardai, o kaktą juo- 
siančiame kaspine — tavo didybė. Nuo to nai- 
kintojas tuoj atsitraukė, baimės perimtas, nes jau 
užteko vien rūstybės proveržio. 


BUS DAUGIAU 

O bedievius lydėjo negailestingas rūstis iki 
galo, nes Dievui iš anksto buvo aišku, kaip elg- 
sis jie toliau: Teisiesiems leido patys jie išeit ir 
liepė paskubėti, o vėliau sprendimą pakeitė ir 
šoko vytis. Rūpesčiai liūdnai dar buvo nepraėję 
ir nenutilusi rauda prie mirusiųjų kapo, kai iš 
kvailumo vėl jiems ėmė rodytis kitaip ir, it pa- 
bėgėlius, jie ėmė vytis tuos, kuriuos prašyte 
buvo prašę, kad išeitų. Jų pačių užsitraukta ne- 
laimė stūmė juos į pražūtį, priversdama pamiršti 
tai, kas buvo, kad atkentėtų visą bausmę, kiek 
dar buvo likę jos po patirtų lig šiol kančių, ir 
kad tavo tauta pabaigtų nuostabią kelionę, o 
anie nepaprastą sau rastų mirtį. 

Visi pasaulio kūriniai sau gavo naują prigimtį, 
paklusę tavo priesakams, idant vaikai tavieji liktų 
negando nepaliesti. Stovyklą apgaubė šešėliu 
debesys, iš tyvuliavusio vandens sausa išniro že- 
mė, iš Raudonosios jūros atsivėrė kelias be ma- 
žiausių kliūčių ir iš putojančių bangų iškilo ža- 
lios lygumos. Per jas visa tauta praėjo, tavo 
rankos globiama ir nuostabiausius stebuklus re- 
gėdama. Jie pasklido kaip žirgai ganykloje ir 
baigė kaip ėriukai, šlovę dupdami tau, Viešpa- 
tie, jų išvaduotojui. Prisiminė ir tai, ką jie patyrė 
svetimoj šaly, kaip vietoj gyvulių iš žemės kilo 
debesys uodų, ir vietoje vandens gyvūnų upė 
išmetė pulkus varlių. Vėliau pamatė jie ir paukš- 
čių naują veislę, kai gomuriui patenkinti panoro 
valgių prašmainių. Ir jų paguodai greit iš jūros 
pakilo aibė putpelių. 


EGIPTO KALTĖ "DIDESNĖ UŽ SODOMOS 
Bausmės nusidėjėliams atėjo ne be įspėjančių 
ženklų, duotų žaibais galingais ir griausmu. Ir 
nukentėti gavo jie teisingai už savo darbus ne- 
dorus, nes svetimšaliams jie parodė didžią ne- 
apykantą. Kiti nepriėmė ateivių nepažįstamų, o 
jie svečius, padariusius jiems gerą, pavertė ver- 
gais. Ir ne tiktai: ateis koks teismas ir aniems, 
kad jie piktai, it priešai, priėmė svetimšalius. O 
šie svečius, kuriuos džiaugsmingai priėmė, ir ku. 
rie turėjo lygias teises su visais, darbais sun- 
kiausiais vargino. Buvo jie aklumo apimti, kaip 
tie pas teisiojo duris, — juodos tamsybės gau- 
Slanai, kiekvienas jų ieškojo jėjimo pro savas 
uris. 


NAUJOJI VISATOS HARMONIJA 


Gaivalai gamtoj taip keičias vienas su kitu, 
kaip kanklėse, pakitus tonų ritmui, skambesys iš- 
lieka tasai pats. Tai juo aiškiau matyti, atidžiai 
įsižiūrėjus į visa tai, kas atsitiko. Žemėje esą gy- 
vūnai virto vandenų gyvūnais, ir tie, kur plau- 
kiojo, pradėjo vaikščioti žeme. Vandeny ugnis 
sau jėgą pasididino, o vanduo pamiršo savo 
gesomąją galią. O liepsnos gi nedegino mirtin- 
gųjų gyvūnų kūno, kai tie vaikščiojo po jąsias, 
ir netirpdė dangiško kaip ledo kruopos ir leng- 
vai ištirpstančiojo valgio. 


PABAIGA 


Visur kur, Viešpatie, tu savo tautą aukštinai 
ir šlovinai, tu neapleidai josios, bet kuriuo metu 
ir vietoj bet kurioj šalia stovėdamas. 

Amen 

TOBITO KNYGA 


Tobito [Vulgatoje Tobijo) knygos veiksmas 
vyksta VIII a. prieš krikščioniškąją erą, tačiau 
pati knyga parašyta daug vėliau — galutinė jos 
redakcija atlikta apie 250 m. pr. Kr. Teksto isto- 
rija neaiški: kadaise, matyt, būta semitų [hebrajų 
arba aramėjų) kalba parašyto originalo. Graikiš- 
kas tekstas [iš jo — ir šis vertimas) laikomas ka- 
noniniu, t.y. Biblijos dalimi. Tačiau lotyniškas 
Vulgatos vertimas iš semitiško teksto gerokai 
skiriasi nuo graikiško teksto. 

Istoriniai veiksmo rėmai gali sudaryti įspūdį, 
kad autorius ketino papasakoti tikrą atsilikimą, 
tačiau platesni biblinių žanrų tyrinėjimai rodo, 
kad ši knyga yra didaktinio pobūdžio. Autorius 
išvis nekėlė sau pasakojimo istoriškumo klausi- 
mo — jam rūpėjo pabrėžti religines idėjas, pir- 
miausia priminti Dievo Apvalzdą ir gerųjų darbų 
svarbą. 

Antgamtinių būtybių įsikišimai, poetiniai-didak- 
tiniai intarpai daro knygą kiek egzotišką, o dėl 
gyvo siužeto — ir lengvai skaltomą. Ji žadino 
menininkų vaizduotę, o mąstytojus vis Iš naujo 
vertė klausti — ar dvasinio pasaulio horizontą 
užsklendžia žmogaus sąmonės riba, ar vis dėlto 
reikia kalbėti, jog egzistuoja ir veikia galingos 
dvasinės būtybės, kurias krikščionių tradicija va- 
dina angelais. 

Vytautas ALIŠAUSKAS 


RASTI ———I———M TEST —— 

Tobielio sūnaus, Ananielio vaikaičio Tobito, per 
Aduelį, per Gabaelį, per Rafaelį, per Raguelį 
paeinančio iš Asielio kraujo iš Neftalio pader- 
mės, pasakojimų knyga. Jis Asirų karaliaus Ene- 
mesaro dienomis nelaisvėn buvo išvarytas iš Tis- 
bės, esančios Neftalio žemėje į dešinę nuo Ki- 
dijo, Aukštutinėj Galilėjoj, virš Asero, į saulės 

laidos pusę nuo Fogoro. 


I. TREMTINYS 


Aš, Tobitas, vaikščiojau tiesos keliais ir gerų 
darbų takeliais per visas savo gyvenimo dienas, 
daug sykių išmaldas daviau aš savo broliams ir 
tautiečiams, ėjusiems su manimi į Asirų šalį, į 
Ninivę. Kai aš buvau dar savo šalyje, Izraely, ir 
buvau dar jaunas, visa Neftalio, mano protėvio, 
gentis atsimetė nuo Dovydo, mano prosenio, 
namų ir nuo Jeruzalės, kurią visos Izraelio pa- 
dermės sau buvo išsirinkusios kaip miestą, kur 
aukas aukos Izraelio visos gentys. Joj pašventin- 
ta šventovė, Dievo Namai, kur jis gyvena per 
kartų kartas ir amžinai. Visi lig vieno mano 
broliai ir mano tėvo Neftalio namai — tie visur 
ant Galilėjos aukštumų aukojo veršiui, kurį Dane 
jiems padarydino Izraelio karalius Jerobeamas. 

Tik aš dažnai gi vienų vienas eidavau šven- 
tom dienom Jeruzalėn, kaip Izraelio sūnui kiek- 
vienam įsako amžinasis nuostatas. Su vaisių ir 
galvijų pirmonėm, su derliaus dešimta dalia ir 
pirmutinėmis avelių vilnomis aš bėgdavau Jeru- 
zalėn ir atiduodavau tai Aarono sūnums kuni- 
gams, kad būtų aukuru. O dešimtinę duonos, 
vyno ir aliejaus, granatų, figų ir kitokių vaisių — 
Levio sūnums, tarnaujantiems Jeruzalėj. Kitą de- 
šimtinę šešeris metus parduodavau už pinigą ir 


paaukodavau, kas metai nukeliaudamas Jeruza- 
lėn. Trečią išdalindavau našlaičiams ir našlėms 
bei atėjuonims, gyvenantiems su Izraelio sūnu- 
mis. Nunešdavau ir atiduodavau aš jiems trečiai- 
siais metais kiekvienais. Mes valgėm pagal nuo- 
status, išdėstytuosius Mozės mums Įstatyme, ir 
pagal priesakus, duotuosius Deboros, mano tėvo 
Ananielio motinos, kai, tėvui mirus, aš likau 
našlaitis. Sulaukęs vyro metų, moterį ėmiau iš 
mūsų kraujo giminės, Oną vardu, iš josios susi- 
laukiau aš sūnaus ir jam daviau Tobijo vardą. 

Kai varė į Asiriją, išvarytas patekau aš į Ni- 
nivę. Visi mano broliai ir tautiečiai valgė pa- 
goniškus valgius. O man neleido gi širdis pa- 
goniškųjų valgių valgyti. Visa savąja siela atsi- 
mindavau aš Dievą. Aukščiausias davė, kad pa- 
traukčiau Enemesaro aš akis, įgyčiau jo malonę, 
ir tapau tiekėju viso, ko jam kada reikėjo. Ke- 
liaudavau į Mediją ir ten užpirkinėjau jam, pa- 
kol jis numirė. Pas Gabrio brolį Gabaelį Medų 
šalyje aš pasidėjau sau maišelį su sidabro de- 
šimčia talentų. 

Enemesarui mirus ir jo vietoje karalium tapus 
sūnui jo Senacheribui, keliai paliko nebesaugūs, 
ir keliauti aš į Mediją nebegalėjau. Enemesaro 
dienomis daug išmaldų esu padavęs savo bro- 
liams. Išalkusiems aš duonos duodavau, nuogiems 
drabužį, ir jeigu ką iš mūsų padermės aš pa- 
matydavau numirusį ir už Ninivės mūrų išmestą — 
jį laidojau. Palaidojau aš ir karaliaus Senacherio 
nužudytuosius, kada išvytas jis parbėgo iš Judė- 
jos teismo, kurį sutaisė jam Dangaus valdovas 
už piktažodžiavimus, kurių jis prikalbėjo, dieno- 
mis. Pagautas pykčio, tuosyk jis išžudė daugel 
Izraelio sūnų. Aš pavogiau jų kūnus ir palaido- 
jau. Ieškojo jų Senacheribas, bet nerado. Bet 
atsirado vienas iš Ninivės, kuris nuėjęs pranešė 
apie mane karaliui, kad aš juos laidoju. Pasi- 
slėpiau. Tačiau patyręs, kad karalius žino jau 
apie mane ir ieško jau, kad nužudytų, — nu- 
sigandęs aš pabėgau. Man visa, ką turėjau, at- 
ėmė, neliko nieko, kas nebūtų paimta į kara- 
liaus iždą, man be žmonos, Onos manosios, ir 
be sūnaus Tobijo. 

Nepraėjo keturiasdešimt dienų, kai užmušė ka- 
ralių jo du sūnūs ir pabėgo į Ararato kalnus. 
Jo vietoje karalium tapo jo sūnus Sacherdonas. 
Mano brolio Anaelio sūnų Achicharą jis pastatė 
visos savosios karalystės kanceliarijos vedėju, į 
jo rankas pateko ir ūkio reikalai visi. Achicharas 
tarė gerą žodį už mane, ir aš galėjau grįžti į 
Ninivę. Achicharas mat prie Asirijos karaliaus Se- 
nacheribo buvo vyriausias vyno pilstytojas, jo 
antspaudo laikytojas, jo ūkio reikalų tvarkytojas 
ir kanceliarijos vedėjas. Todėl jį Sacherdonas pa- 
sistatė nūn pirmuoju po savęs. Jis buvo mano 
brolvaikis, man giminė. 


II. NEREGYS 

Sacherdono karaliavimo metu aš parėjau vėl 
į savus namus. Atidavė man mano žmoną Oną 
ir sūnų Tobiją. Mūsų Sekminių (Septynių savai- 
čių) šventės dieną patiekė gerus pietus ir sėdau 
aš pietauti. Pastatė stalą man ir prinešė daugybę 


„valgių. Tobijui, savo sūnui, aš tariau: — Išeik, 


sūneli, pažiūrėk ir, jeigu pamatysi vargšą ką iš 
mūsų brolių, į Ninivę ištremtų, kurs ištikimas Die- 
vui širdimi visa, — atveski jį, tegu pavalgys jis 
iš vieno su manim. Palauksiu aš, vaikeli, kolei 
tu sugrįši. — Ir Tobijas išėjo paieškoti kokio 
vargšo tarpu mūsų brolių, o sugrįžęs sako: — 
Tėvel — O aš gi jam: — Gerai, sūnelil — Ir 
tuomet jis pabaigė: — Tėveli, vienas mūsų gi- 
minės ten užmuštas, pasmaugtas ir guli gatvėj 
numestas. Aš tik pašokau, palikau pietus neval- 
gęs, pakėliau žmogų gatvėje ir atnešęs būstan 
paslėpiau, kol saulė nusileis, tada palaidosiu. 
Sugrįžęs apsiploviau ir savo duoną valgiau pil- 
nas sielvarto, o atsiminęs gi Amoso, pranašo, 
žodžius, ištartus apie Betelį: „Jūsų šventės liū- 
desiu pavirs, ir visos jūsų giesmės raudomis“, 
apsiverkiau. Kai saulė nusileido, nuėjau ir, iška. 
sęs duobę, jį palaidojau. Kaimynai mano juokėsi 
ir sakė: — Matai, kaip nieko jis nebijo! Tik ne- 
seniai ieškojo, kad jį mirtinai nubaustų už ši- 
tuos jo darbus, jis tuomet paspruko, ir štai da- 
bartės vėl jis laidoja numirusius. 

Tą naktį apsiploviau aš, į kiemą išėjau ir at- 
siguliau prie kiemo sienos. Buvo karšta, ir aš 
veido neprisidengiau. Mat nežinojau, kad ant 
sienos virš manęs pritūpę paukščių žvirblių, jų 
šiltos išmatos man užtėškė akis, ir dėl to ap- 
traukė jas giedravalkis. Pas gydytojus aš ėjau 
ir gydžiausi, bet kuo daugiau man vaistų lašino, 
tuo daugiau man žlibo akys nuo giedravalkio, 


vi 

kol visiškai apako. Taip ketverius metus buvau 
aš be regėjimo. Visi mano broliai dėl manęs 
širdingai sielojos. Dvejis metus mane penėjo 
Achicharas, kol jis išsikėlė į Elimaidę. 

Mano moteris Ona tuo tarpu vertės moterų 
darbais. Suverpus ar išaudus ką, parsiųsdavo už- 
sakiusiems, tie sumokėdavo jai atlygį. Taip distro 
mėnesio septintą dieną, pabaigus audinį, jį par- 
nešė, kas buvo prašę, tie atidavė jai visą atlygį 
ir stalui dar pridėjo jai ožkiuką. Kai ji namo 
parėjo pas mane, ožkiukas sumekeno. Todėl ją 
pasišaukęs, aš paklausiau: — Iš kur gi tas Ož- 
kiukas? Ar tik nevogtas? Parneški jį jo šeimi- 
ninkams. Neturime juk teisės valgyti mes ką nors 
pavogta. — Tai dovana dar priedo man prie 
atlygio, — atsakė ji. — Aš nenorėjau jai tikėti 
Ir liepiau grąžinti savininkams, dėl to net parau. 
dau prieš ją. — O tavo daliai kur gi išmalda? — 
atkirto ji. — Kur gi tau geri darbai? Juk žinoma 
visiems, koks tavo negandas! 

Sugrudo man širdis, atsidusau aš gailiai ir 
verkdamas ėmiau kalbėti graudžią maldą: 


Teisingas tu esi, o Viešpatie! 

Visiteli tavo darbai teisingi, 

visi tavo keliai — gailestingumas ir tiesa, 
esi teisėjas tu per amžius. 

Ir nūnai mane tu atsiminki, Viešpatie, 
pažvelki į mane, 

nebausk manęs už maho nuodėmes, 

už mano neišmanymus, 

ir mano, ir tėvų manųjų, 

nes aš esu tau nusidėjęs 

ir nepaklausęs tavo priesakų. 

Ir tu atidavei mus apiplėšti, 

išvaryti į nelaisvę, atidavei mus mirčiai, 


šmeižtams, apkalboms ir paniekai tautų, 
tarp kurių mus tu išmėtei. 
Ir šiandien visos tavo ištarmės 
pasielgti su manim pagal manąsias 
ir tėvų manųjų nuodėmes — teisingos, 
nes nevykdėm tavo mes įsakymų, 
nevaikščiojom tiesoj prieš tavo veidą. 
Ir šiandien su manim“ daryk, kaip tavo lems 
valia. 
Teikis tu atimti man gyvybės kvapą, 
Kad išnykčiau aš nuo žemės veido ir 
pavirsčiau pats žeme, 
nes mirti man geriau nekaip gyventi. 
Prisiklausiau aš neteisingų priekaištų, 
ir sielvarto man sklidina širdis. 
Teikis išvaduoti, Viešpatie, mane iš šios 
sunkios dalios, 
įleist į amžinąjį būstą. 
Nenugręžki savo veido, Viešpatie, tu nuo 
manęs, 
nes mirti man ir negirdėt įžeidinėjimų geriau, 
negu gyvenime regėti negandus be pabaigos.— 


UI. SARA 


Tą pačią dieną pasitaikė Raguelio, Ekbatanų, 
Medijoj, gyventojo, dukrai Sarai išgirst vienos 
jos tėvo tarnaičių patyčias. Mat už vyro išleista 
ji buvo septynis kartus, bet Asmodėjas, tas piktų 
pikčiausias demonas, išmarino juos pirmiau, nei 
pagyveno jie su ja, kaip skirta moterims. Todėl 
tarnaitė tarė jai: — Tu savo vyrus ir žudail Iš- 
leista buvai tu jau Už septynių ir nė vieno jų 
vardu nepasivadinail! Kodėl kimbi prie mūsų tu 
už vyrus, kad jie numirė? Ir tu sau eiki paskui 
juos, kad tavo nei sūnaus, nei dukteries mes 
neregėtume per amžius. — Ir tą dieną iš didžios 
sielograužos, paplūdus ašarom, užlipo ji aukštyn 


į tėvo kambarį, ketino pasikarti. Bet apsigalvo- 
jus tarė sau: — Kad nesulauktum! Kad jie ty- 
čiotųs iš tavo tėvo ir sakytų: — Turėjo vieną 
mylimiausią dukterį, ir toji pasikorė, nepakėlus 
negandų! — Juk taip aš tėvo savojo senatvę, į 
sielvartus įstūmus, privesiu lig numirusių šalies. 
Geriau bus man ne pasikarti, o maldauti Vieš- 
patį, kad leistų man numirti, idant daugiau pa- 
tyčių nebereiktų man girdėti gyvenime. Ir tuojau 
pakėlusi rankas į langą ėmė melstis ji: — 


Būk pašlovintas, gailestingumo Dieve! 
Pašlovintas „teesie per amžius tavo vardas! 
Ir visi darbai tavieji amžiais tegu šlovina tave! 
Ir dabar štai, Viešpatie, į tave kreipiu aš savo 
veidą ir akis. 
Žodį tark išsivaduoti man iš žemės 
ir daugiau nebegirdėti pajuokų. 
Tu, Viešpatie, žinai, jog aš švari, nesusitepusi 
su vyru, 
Nesuteršiau aš savo, nei savo tėvo vardo 
ištrėmimo žemėje. 
Tėvui aš vienatinė duktė, daugiau vaikų 
neturi jis palikti paveldėtojais. 
Neliks po jo nei brolio, nei giminaičio artimo, 
kurio turėčiau tapti žmona. 
Jau numirė man septyni, kodėl turiu dar aš 
gyventi? 
Jei nelems valia tavoji man numirti, 
išgirsk nūn, Viešpatie, kaip tyčiojasi iš manęs!-— 


Tą kartą Dievo šlovės akivaizdoj -meldimas 
buvo išgirstas dėl jųjų abiejų, ir Rafaelis buvo 
pasiųstas išgydyti abu: giedravalkio nuimti Tobi- 
tui nuo akių, kad savo akimis regėtų Dievo švie. 
są, Raguelio dukrą Sarą duoti moterim Tobijui, 
Tobito sūnui, ir išvaduoti ją nuo Amodėjo, to 
pikčiausio demono. Mat Sarą imti Tobijui buvo 
pirmenybės teisė prieš visus kitus, kurie jai pir- 
šosi. Ir kaip tik tuo metu iš kiemo grįžo į na- 
mus Tobitas, Raguelio gi duktė Sara jau leidosi 
žemyn iš aukštutinio kambario. 


IV. TOBIJAS 
4 


Tą dieną gi Tobitas prisiminė sidabrą, kurį jis 
buvo pasidėjęs Medų Raguose pas Gabaelį, ir 
tarė sau širdy: — Betgi aš prašiau mirties. Ar 
nederėtų pasišaukti man Tobiją, savo sūnų, ir 
jam prieš mirsiant pasakyti apie tą sidabrą? Ir 
pasikvietė jis sūnų savąjį, Tobiją, ir tas pas || 
atėjo. — Gražiai palaidoki mane, — jam tarė. — 
Godoki savo motiną ir neapleiski jos visas jos 
gyvenimo dienas, daryk, kas jai atrodys gera, 
ir nenuliūdink jos sielos nė jokiu savo poelgiu. 
Atsimink, sūnau, kiek daug pavojų jį regėjo dėl 
tavęs, kol buvai jos įsčiose. Ir kai ji mirs, pa- 
laidok ją kape šalia manęs. Visas savo dienas, 
sūnau, tu atsiminki Viešpatį, sergėkis, kad jam 
nenusidėtum ir neperžengtum kur jo įsakymų. 
Darbus gerus daryki tu visas savo gyvenimo 
dienas ir nevaikščiok netiesos keliais. Nes tuos, 
kas elgiasi pagal teisybę, lydės palaima ir sėk- 
mė darbuos. 

Visiems, kas elgiasi dorai, iš savo išteklių duok 
išmaldą, ir tenešykštaus tau akis, kai išmaldą tu 
duosi. Nenugręžki savo veido nuo nė vieno 
vargšo, kad nuo savęs nenugręždintum tu Dievo 
veido. Pagal tai, kiek tu turėsi, duok ir išmaldos, 
Bet ir mažai turėdamas, nebūgštauk duoti ir iš- 
maldos mažiau. Ir susikrausi tuo geriausias at- 
sargas sau skurdžiai dienai. Nes išmalda vaduo- 
ja iš mirties ir eiti neduoda į tamsybes. Juk 
išmalda geriausia dovana, kas duoda ją Aukš- 
čiausiojo akivaizdoj. 

Sergėkis, sūnau, visokios begėdystės ir moterį 
sau imki tiktai tėvų savųjų kraujo. Neimki sve- 
timšalės, kuri ne tavo tėvo padermės, nes pra- 
našų mes sūnūs. Tu atsimink nuo amžių mūsų 
protėvius — Noję, Abraomą, Izaoką ir Jokūbą: 
visi jie ėmė moteris iš savo brolių tarpo, buvo 
tad palaiminti vaikais, ir jųjų sėkla žemę pavel- 
dės. Ir dabar, sūnau, mylėki savo brolius ir ne- 
sikelk širdy puikybėn tu prieš savo brolį, prieš 
tautos savosios sūnus ir prieš dukteris, iš jųjų 
imdamas sau moterį. Puikybė veda juk į prapultį 
ir didžią netvarką, o tinginiavimas — į skurdą 
ir nepriteklius, nes tinginystė — bado motina. 

Žmogui nė vienam, jei tau jis dirbo, atlygio 
neatidėki rytdienai, bet sumokėk tuoj pat. Ir jei 
tarnausi Dievui, tau bus atmokėta, Būk atsargus, 
sūnau, tu savo darbuose ir pasirodyk elgesiu, 
jog tu gerai išauklėtas. Ko nenori sau — to 
nedaryk kitam. Negerki vyno, kad įkauštum ir 
įkaušusio nuo vyno neimk draugu sau į kelionę. 

Savižudybių skaičius — visuomenės dvasinės sveikatos rodiklis. Su šiuo 
teiginiu galima abejingai sutikti. Tačiau pakanka bent paviršutiniškai žvilg- 
telėti į keletą skaičių, ir paprasta frazė įgauna grėsmingą prasmę. Taigi: 
per metus Lietuvoje Įkurioje yra per 3,5 mln gyventojų) nusižudo apie 
tūkstantį žmonių. „Apie tūkstantį“ — tail reiškia, kad, pavyzdžiui, 1984 
metais jų buvo 1274, o 1986 m. — 911. Tik pagalvokime: čia, greta mūsų, 
tūkstantis žmonių kasmet nusprendžia, kad mirti jiems yra geriau negu 
gyventi Įjuk savižudybė — savanoriškas veiksmas, dažnai labai ilgų apmąs- 
tymų Ir pasirengimo rezultatas). Pagal savižudybių skaičių, tenkantį 100 000 
gyventojų, Lietuva pralenkia tokias šalis kaip Danija (29 žmonės — 100 000 
gyventojų), Austrija [27,5 žmonių], prilygsta VDR [36,2 žmonių] ir menkai 
teatsilieka nuo Vengrijos, pagarsėjusios savižudžių gausumu (net 47,5 
žmonės|. Apskaičiuota, kad Lietuvoje šis rodiklis yra apie 33,4 žmonių, 
tenkančių 100 000 gyventojų. Žinant, kad savižudžių skaičius, didesnis nei 
20/100 000, yra labai aukštas, taip pat jį palyginus su tokio pat rodiklio 
vidurkiu visai Tarybų Sąjungai [jis yra maždaug 20/100 000), kyla visai ne- 
linksma mintis: aple kokią Lietuvos gyventojų dvasinės sveikatos būklę 
byloja šitokia statistika! 

Tai dar ne viskas. Lietuva išsiskiria tarp daugelio civilizuotų kraštų dar 
vienu balsiu ypatumu: kaime žmonės žudosi dvigubai dažniau negu mieste 
[100 tūkstančių gyventojų mieste tenka 22,5 savižudybės, o kaime — 41,5)! 
Geria Ir žudosi! Tai visiškai nieko bendra neturi su įprastu dailiu kalimo 
įsivalzdavimu — lėtesnis gyvenimo tempas, artimesni ir nuoširdesni žmonių 
santykiai, žmogaus ir gamtos harmonija, harmonija žmogaus viduje. Prie- 
šingai Ir visai atvirkščiai! Tik literatūroje galime pasiskaityti, kad yra pa- 
saulyje tokių kraštų, kuriuose yra ir kaimas, matyt, su visais paminėtais 
ypatumais, nes tame kaime savižudybės, kaip buvo įprasta, 2—3 karius 
retesnės negu miesie, 

Beje, apie pačią statistiką, Jau buvome įpratę manyti, kad žmonės sa- 
vanoriškai pasiiraukia Iš gyvenimo tik Vakaruose, nes nepajėgia susidoroti 
su žiauria Išnaudotojų pasaulio realybe. Žodžiu, socialinės sąlygos, ir — 
viskas alšku. Dar, žinoma, tai, kad žmogus žmogui — vilkas. Ir niekas tau 
sunkią aklmirką neišties pagalbos rankos. Taigi savižudžių daugėjimas už- 
sienyje per keletą pžsterųjų dešimtmečių [0 apie šią tendenciją jau se- 
nokai susirūpinę kalbėjo mokslininkai) rodė tik tai, kad ten gyventi ne- 
abejotinai darosi vis blogiau ir blogiau, 

Tuo tarpu savižudybių daugėjo Ir Tarybų Sąjungoje. Ypač Pabaltijo res- 
publikose. Padėtis Latvijoje ir Estijoje beveik tokia pat kaip Lietuvoje. 
Savižudybės tapo labhi realia problema. Pagalvokime: kasmet pasaulyje 
savanoriškai pasitraukia iš gyvenimo iki 600 tūkstančių žmonių. Iš jų apie 

Savo duonos duoki alkanam, o rūbą tam, kas 
nuogas. Kas nuo tavęs atliks, tai išdalink išmal- 
dai, ir tenešykštaus tau akis, kai išmaldą tu duosi. 
Duonos būk dosnus (ir vyno) ant teisiųjų kapo, 
ne ant nusidėjėlių. Klauskis nuomonės kiekvieno, 
kas išmano, ir naudingo patarimo neatmesk. Me. 
tu visokiu šlovink Viešpatį tu Dievą ir jį prašyki, 
kad keliai tavieji būtų tiesūs ir tavo žingsniai 
bei sumanymai sėkmingi. O ta sėkmė jokios tau- 
tos nėr valioje: kas gera, visa duoda Viešpats 
ir, jei ką nori, jis nužemina. Jo valioj viskas. Ir 
nūnai, sūnau, tu įsiminki mano šiuos žodžius ir 
jiems neleisk išdilti iš širdies. 

Dabargi aš tau pasakau, jog sidabro dešimt 
talentų esu aš pasidėjęs pas Gabrio sūnų Ga- 
baelį Raguose, Medijoj. Nebūgštauki, sūnau, kad 
mes palikom vargšai. Tau bus didžiausias lobis, 
jei bijosi Dievo, sergėsies visokios nuodėmės 
ir darysi tai, kas gera jo akivaizdoj. 


V. PALYDOVAS 


5 

Tobitui, savo tėvui, atsakydamas Tobijas tarė: 
— Ką man, tėve, prisakei, aš viską padarysiu. 
Bet kaip galėsiu aš iš jo paimti, kai mes ne- 
pažįstam vienas kito — nei jis manęs, nei jojo 
aš? Kokį ženklą aš jam duosiu, kad mane pa- 
žintų, manimi jis patikėtų ir sidabrą atiduotų? 
Ir kelių į Mediją aš nežinau, kaip reikia ten 
keliauti. — Tada Tobitas sūnui savam Tobijui taip 
atsakė: — Jis man davė savo parašą, o aš da- 
viau jam savąjį, jį perkirpau į-dvi dalis, ir mes 
abu pasiėmėm po. pusę, anąją pusę aš padėjau 
prie sidabro. Ir štai jau dvidešimt bus metų, kai 
palikau jam tą sidabrą saugoti. Dabar, sūnau, 
susiieškoki patikimą žmogų sau, kuris drauge 
keliautų su tavim, o mes mokėsime jam atlygį, 
Kol tu iš ten pareisi. O ten paimk sidabrą tą 
iš Gabaelio. — Ir Tobijas išėjo susirasti sau žmo- 

gaus, kuris padėtų jam keliauti į Mediją ir ten 
gerai žinotų kelią. Išėjęs susitiko Rafaelį, angelą, 
kuris išdygo tiesiai priešais jį, bet nežinojo, jog 
tai Dievo angelas, ir jį paklausė: — Iš kur esi 
tu, jaunikaiti? — Iš Izraelio aš sūnų, — atsakė 
tas. — Iš tavo brolių. Čion aš atėjau ieškotis 
darbo. — Gal kelią tu žinai, kaip nukeliauti į 
Mediją? — paklausė vėl Tobijas. — Puikiausiai!— 
tas atsakė jam. — Daug sykių ten buvau, žinau 
visus kelius, kaip savo rankos delną. Labai daž- 
nai aš nukeliaudavau į Mediją, buvodavau pas 
Gabaelį, vieną mūsų brolių, kuris gyvena Medų 


Raguose. Iš Ekbatanų ligi Ragų bus gal pora ' 


dienų kelio. Ragai stovi kalnuose. — Palauk 
manęs čia, jaunikaih, — prašė jį Tobijas, — ko- 
lei aš nuėjęs pasakysiu savo tėvui. Reikia, kad 
padėtum man tu nukeliauti. Užmokėsiu tau už 
tai. — Gerai, palauksiu, — jam atsakė tas. — 
Tik neužtruk ilgai! 

Nubėgo greit Tobijas ir pranešė Tobitui, savo 
tėvui tardamas: — Štai žmogų suradau iš mūsų 
brolių, iš Izraelio aš sūnų. — Pakvieski man tą 
žmogų, — atsakė tėvas. — Noriu sužinoti, kokios 
jis giminės ir iš kokios šakos. Ar galima juo 
pasikliauti ir leist jam eiti su tavim, sūnau. 

Tobijas, prie jo grįžęs, pakvietė sakydamas: — 
Tave užeiti prašo tėvas, jaunikaiti. — Ir tas už- 
ėjo. Tobitas jį pasveikino pirmasis. — Linkiu 
sveikatos tau ir laimės! — atsakė svečias jam. — 
Kokia be laimė man? — pasiguodė Tobitas. — 
Aš žmogus, praradusis akis, neberegiu dangaus 
šviesos. Esu nuskendęs į tamsybes jau, kaip nu- 
mirėliai, nebeišvystantys giedros. Aš gyvas jau 
palaidotas, girdžiu žmonių balsus, bet jų nebe- 
matau. — Nenusiminki!l — drąsino jį svečias. — 
Dievui tave pagydyti spėru. Nenusimink! — Tuo. 
met Tobitas tarė: — Mano sūnus Tobijas nori 
nukeliauti į Mediją. Ar negalėtum eiti tu su juo 
ir būti jam vadovas? Duosiu atlygį aš tau, bro- 
lau. — Gerai, galėsiu aš su juo keliauti, — at- 


sakė tas. — Visus kelius žinau. Esu į Mediją 
daug kartų ėjęs, mano ten išvaikščioti visi jos 
kloniai ir kalnai, ir jos kelius pažįstu, lyg pirš- 


tus ant savo rankų. — O iš kokios tu giminės, — 
vėl klausė jį Tobitas, — ir iš kokios šakos? Tu 
pasakyki man, brolau. — O kam gi tau šaka? — 
atklausė tas. — Norėčiau tiesą aš žinoti, brolau, 
kieno esi ir kuo vardu. — Aš Azarijas, Ananijo 
didžiojo sūnus, vienas iš tavųjų brolių, — atsakė 
tas. — Sveikas būk atėjęs! Sveikinu, brolau! — 
kalbėjo jam Tobitas. — Nepalaikyk, brolau, už 
pikta man, kad aš norėjau sužinoti tiesą apie 
tavo kilmę. Ir tu štai — giminaitis man! Iš geros 


ir iš garbingos giminės. Aš pažįstu Ananiją ir 
Nataną, Semėjo didžiojo du sūnus. Jie keliavo 
su manim Jeruzalėn, ir ten pagarbinom Viešpatį 
drauge. Nenuklydo jie nuo doro kelio. Tad svei- 
kas būk atėjęs! — Duosiu drachmą tau už die- 
ną, — tęsė pokalbį Tobitas, — ir išlaikymą kaip 
savo sūnui. Tik keliauk su mano sūnumi, aš dar 
pridėsiu tau prie atlygio. — Keliausiu aš su 
juo, — sutiko svečias. — Tu nieko nebijok! Svei- 
ki mes iškeliausime, sveiki sugrįšim pas tave, 
nes kelias ten saugus. — Tave palaima, broli, 
tegu lydi! — palinkėjo jam Tobitas. — Tuomet 
pasišaukė jis savo sūnų ir jam tarė: — Nūnai, 
sūnau, tu pasiruoški į kelionę ir keliauk su savo 
broliu, Tesaugo jus abudu Dievas, esąs danguje, 
ir teparveda sveikus ir gyvus pas mane namol 
Jo angelas telydi ir tesergsti jus, sūnau! 

Ir sūnus išėjo leistis į kelionę, atsisveikinęs 
ir pabučiavęs savo tėvą ir motiną. Tobitas palin- 


kėjo jam: — Keliauki sveikas! — Jo motina pra- 
rūdo ir ėmė priekaištauti Tobitui: — Kam išsiun- 
tei tu mano sūnų? Ar ne jis lazda gi mūsų 
rankoj? Ar jis eina ar išeina — vis nusitveriu 
aš jo. 


Sidabro nestatyk aukščiau už viską: mėšlas jis 
prieš mūsų vaiką. Kokį davė Viešpats mums gy- 
venimą, bus tokio ir gana. — Tu nedausiok! — 


1000 — Lietuvos gyventojų. Ar ne per didelė „prabanga“ tokiai negausiai 
tautai! Toji problema tuo sudėtingesnė, kad, pasirodo, žudosi anaiptol ne 
vien „bepročiai“ [gana populiari nuomonė, kad „sveikam žmogui nė tokia 
mintis neateitų į galvą!“|. Mokslininkų nustatyta, jog tik 20—30 proc. nu- 
sižudžiusiųjų buvo psichiniai ligoniai. Kiti 70—80 proc. — žmonės, atsidūrę 
sudėtingose, krizinėse situacijose, sunkiai ar nepagydomai sergantys, seni, 
vieniši, taip pat jaunuoliai, paaugliai, net vaikai. Bet juk konfliktų, krizių, 
skaudžių išgyvenimų vargu ar yra pavykę kam išvengti; liga toli gražu ne 
kiekvieną privers galvoti tik apie gresiančią mirtį (ir pagaliau nebeiškentus 
ją priartinti), paauglystės problemos taip pat pažįstamos... Tad kodėl 
vieni žmonės renkasi gyvenimą, tegu ir sunkų, apkartintą nemalonumų, o 
kitiems lengviau ryžtis nebebūti negu ką nors keisti [arba nekeisti)! 

Gana ilgai oficialus požiūris į savižudybę iš komunistinės moralės po- 
zicijų buvo griežtas ir vienareikšmiškas: pasmerkti. „Komunistinė moralė 
savižudybę smerkia...“ (žr. LTE, 10 tomas, 63—64 psl.|. Jeigu žmogus buvo 
toks neatsakingas, kad drįso atimti iš visuomenės jos narį, jis nevertas jo- 
kio pasigailėjimo ir supratimo. Ir nelabai kam rūpėjo, kad tas prarastas 
visuomenės narys — patis žmogus. Ką išgyvena žmogus, atimdamas kam 
nors gyvybę, ar galima tai apsakyti! O jei gyvybę atima sau! 

Išnagrinėjus daugybės savižudybių aplinkybes, aiškėja, kad yra bendras 
faktorius, aptinkamas beveik visais atvejais. Turima galvoje tai, kad pa- 
grindinė, galutinė ir giliausioji priežastis, pastumianti į savižudybę psi- 
chiškai sveiką žmogų, — tai gyvenimo prasmės jausmo praradimas. Supran- 
tama, tokia formuluotė abstraktoka. Tačiau praktiškai ji labai naudinga. Tai 
pagrindas savižudybių profilaktikai: bent teorine prasme ima aiškėti, ko 
reikia žmonėms, kad jie nelaikytų savižudybės priimtinu išeities iš proble- 
minės situacijos variantu. O reikia, kad kiekvienas žmogus jaustųsi vienin- 
telis toks, brangus, vertingas, nepakeičiamas; kad matytų savo gyvenime 
prasmę, turėtų tikslus ir galimybes jų siekti (čia neišvengiamai tenka var- 
toti tokias sudėtingas ir „aukštas“ sąvokas, bet juk ir kalbama apie gyvybę 
ir mirtį. . „J. Ė 

Kokiu būdu to pasiekti! Vieningo atsakymo nėra. Aišku tiek: negalima 
laikyti žmogaus beveidžiu, bevardžiu, neatsakančiu už savo veiksmus ir 
neturinčiu savo minčių. Panašu, kad tokį požiūrį padeda griauti vykstantys 
Lietuvoje dvasinio atsinaujinimo, visuomenės humanizavimo procesai. [Beje, 
esių duomenimis, jų respublikoje 1987 metais savižudžių sumažėjo trečdaliu 
lyginant su ankstesniais metais. Lietuvoje tiek 1986 m., tiek 1987 m. įvyko 
ketvirtadaliu mažiau savižudybių negu 1985 m. Norisi tikėti, jog tai ne atsi- 
tiktinis sutapimas.) 

Bet viltis, kad tokią skausmingą problemą išspręs vien tik visuomeniniai 
pasikeitimai, būtų nerimta. Juo labiau kad kiekvienas žmogus suvokia ir 
vertina jį supantį pasaulį savitai; kas yra laimė ir prasmė vienam, gali 
sukelti daug skausmo jo kaimynui. Todėl tikrai svarbu sukurti kvalifikuotos 
savižudybių ir viso jas lydinčio bei sąlygojančio elgesio profilaktikos ir 
tyrimo centrą [daug kur pasaulyje tai vadinama krizių intervencijos cent- 
rais|. Juk kol mes tyliai gedėjome „neoficialiai“ nusižudžiusiųjų, nemaža 
užsienio mokslininkų sukūrė ir išbandė įvairiausias suicidinės (lot. suici- 
dium — savižudybė] rizikos numatymo, suicldinio elgesio koregavimo, ap- 
skritai — pagalbos ir paramos krizės atveju priemones, o 1960 metais susi- 
būrė į tarptautinę Suicidų profilaktikos asociaciją, 1976 m. priėmė „Tarp- 
tautines normas“. Beje, 1985 m. Budapešte teko susitikti su šios asociacijos 
įkūrėju, garsiuoju suicidologu iš Austrijos daktaru Ervinu Ringeliu. Jis 
nuoširdžiai domėjosi mūsų kraštu, pasiskundė, kad iš Rytų pusės neateina 
jokia informacija [tada pasidrovėjome jam aiškinti, kad Informacija apie 
suicidus nepasiekia net mūsų pačių). Gavome ir kvietimą įstoti į šią aso- 


ciaciją lengvatinėmis sąlygomis. Bet 1985 metais visi su savižudybėmis su- 
siję reikalai dar buvo valstybinė paslaptis. ... 

Mūsų Respublikos gydytojai, psichoterapeutai, psichologai, savo darbe 
susiduriantys su savižudybėmis, žinoma, turi sukaupę tam tikrą patirtį. 
Žengias ir vienas organizacinis žingsnis: 1984 m. Vilniuje pradėjo veikti 
anoniminės psichologinės pagalbos telefonas (61-33-80). Kvalifikuotų psi- 
chologų ir psichoterapeutų darbą prie šio telefono galima pavadinti ir 
„krizių intervencija“. Būtina, kad suicidologija Lietuvoje plėstųsi ir vysty- 
tųsi. Moksliškai pagrįstas, profesionalus savižudybių priežasčių aiškinimas 
reikalingas ir tam, kad žmonės turėtų galimybę ' sužinoti visą būtiną infor- 
maciją. Dabar mes tiek mažai žinome šlais klausimais, kad neišvengiami 
keisčiausi mitai ir niekuo nepagrįstos nuomonės. 

Bet tik dalis. Kitą svarbią šio sunkaus darbo dalį turi atlikt! ir visuo- 
menė — įvairios labdaros, gailestingumo organizacijos Ir judėjimai, religi- 
nės bendruomenės. Beje, pirmuosius centrus, kuriuose padedama žmonėms, 
patiriantiems krizę, ketinantiems nusižudyti, pradėjo kurti būtent dvasinin- 
kai. Tik vėliau prie jų prisijungė pasauliečiai, įvairūs specialistai. 

Kiekvienas žmogus gali tapti kito gelbėtoju. Nelaimingiausiam žmogui, 
kuriam jau bręsta lemtingas sprendimas, esantys šalia yra labai svarbūs, 
jie sukliudo plėtotis tam saldžiai piktdžiugiškam jausmui, kad visame pa- 
saulyje nebėra artimos sielos, nieko, kam būtum bent kiek atsakingas, kam 
jaustumeisi bent truputėlį įsipareigojęs. Deja, esantys šalia ne visada su- 
prantfa savo reikalingumą. Dažnai jie vadovaujasi niekuo nepagrįstais mitais 
ir nuomonėmis. Štai kai kurios klaidingos ir teisingos nuomonės apie savi- 
žudybę [paimtos iš N. Tetažo knygos „Tu turi teisę gyventi“, išleistos 
1970 m. Ciuriche]: 


TEISINGA 


Iš 10 savižudžių 8 būna tokie, kurie 
kalbėjo apie savo ketinimus, signaliza- 
vo apie tai nedviprasmiškais ženklais ar 


KLAIDINGA 


Kas apie savižudybę kalba, 
tas niekada nenusižudo. 


veiksmais. 
Kas žudosi, tas tikrai nori nu- Dauguma savižudžių svyruoja tarp noro 
mirti. gyventi ir mirti, „žaidžia su mirtimi“, 


palikdami kitiems juos gelbėti. Retai 
kas nusižudo, neatskleisdamas savo 
jausmų kam nors kitam. 

Dauguma pakartotinų suicidų įvyksta 
maždaug per 3 mėn. po prasidėjusio 
„pagerėjimo“, kai žmogus atgauna 
2nergiją įgyvendinti savo liguistus ke- 
tinimus. 


Savižudybės labai „demokratiškos“ ir 
gali įvykti įvairiose žmonių grupėse. 


Pagerėjimas po  suicidinio 
bandymo rodo, kad rizika 
praėjo. 


Savižudybės dažnesnės tur- 
tingųjų tarpe arba priešin- 
gal — vien vargšų. 

Visi savižudžiai yra psichiniai 
ligoniai, kiekviena savižudy- 
bė yra psichiškai nesveiko 
žmogaus poelgis. 


Naujausi duomenys rodo, kad savižu- 
džiai iš tikrųjų yra maksimaliai nelai- 
mingi, bet nebūtinai psichiniai Ilgoniai. 


Prisiminkim: „„..kiekvieno žmogaus mirtis nusineša dalelę manęs, nes 
aš priklausau žmonijai...“ Taigi savižudžių skaičiaus mažėjimas rodytų, kad 
mūsų visuomenė darosi stipresnė ir sveikesnė. 

atsakė jai Tobitas. — Mūsų sūnus išėjo sveikas, 
sveikas ir namo pareis, ir tavo akys tądien pa- 
matys, kaip jis tau grįžta sveikas. Nedausioki ir 
nebūgštauk tu dėl jo, sesuo! Gerasis angelas ly- 
dės, ir jo kelionė pasiseks laimingai, sugrįš jis 
sveikas. 

Ir ji nutilo verkusi. 


Vi. ŽUVIS 

O vaikinas gi su angelu išėjo, ir šuo išsekęs 
paskui juos lydėjo. Keliavo jie abu ir, nakčiai 
pirmajai atėjus, nakvoti sustojo jie prie Tigro 
upės. Įsliuogė vaikinas Tigro upėn nusiplauti ko- 
jų, ir staiga išniro iš vandens ilga ir didelė žu- 
vis, norėjo jam nukąsti koją. Vaikinas suriko. An- 


gelas jam tarė: — Stverki žuvį ir tvirtai laikyk! 
Vaikinas žuvį tą pastvėrė ir išvilko ją ant kranto. 
Išskroski žuvį! — liepė angelas, — išimki tulžį, 


širdį ir kepenis ir pasidėki prie savęs, o vidurius 
išmesk. Tulžis, širdis ir kepenys bus vaistai tau 
geri. — Vaikinas žuvį perskrodė, išsiėmė sau 
tulžį, širdį ir jeknas, jos gabalėlį išsikepę jie 
suvalgė, o kita pasisūdė ir pasiėmė. Ir taip ke- 
liavo jie abu drauge, pakol priėjo Mediją. 
Tada vaikinas ėmė klausti angelą: — Broli 
Azarijai, kokie gi vaistai iš žuvies širdies, tul- 
žies ir kepenų! — Žuvies širdies ir kepenų dū- 
mais, — jam atsakė, — pasmilkyki žmogų arba 
moterį, kurį apsėdęs demonas, arba pikta dva- 
sia, ir apsėdimas iš žmogaus išeis ir niekad nie- 
kados jo nebebus. O tulžis gi dera žmogui pa- 
sitepti akis, kai jas giedravalkis aptraukia. Kvėp- 
terk į giedravalkį tada — ir akys sveikos bus. 
Taip atėjo jie į Mediją. Jau buvo netoli nuo 
Ekbatanų, kai Rafaelis kreipės į vaikiną: — Broli 
Tobijail — Ko? — paklausė tas. — Šią naktį, — 
sakė angelas, — nakvosime pas Raguelį. Tas žmo- 


gus tau giminė. Jis turi dukterį vardu Sara. Ne- 
turi nei sūnaus jis, nei dukters kitos be Saros. 
O tu gi artimiausias giminaitis jo ir pirmenybės 
teise prieš kitus Sara priklauso tau, ir josios tėvo 
turtą gausi paveldo. Mergaitė išmintinga ji, drą- 
si ir dideliai graži, o josios tėvas geraširdis. Ta- 
vo teisė imti ją, — kalbėjo angelas. — Klausyki, 
broli! Aš šįvakar pakalbėsiu su mergaitės tėvu, 
kad ji taptų tavo sužadėtine. O kai mes grįšime 
iš Ragų, iškelsim vestuves. Galiu aš galvą dėti, 
jog Raguelis negali jos tau atsakyti ar išleisti 
ją už kito, jei nenori užsitraukti sau mirties baus- 
mės pagal Mozės knygų nuostatą, žinodamas, kad 
giminystė duoda teisę tau pirmiau už ką nors 
kitą imti jojo dukterį. Dabar tu, broli, paklausyk 
manęs. Šįvakar pakalbėsime apie mergaitę ir ją 
tau išpiršime į žmonas. O grįždami iš Ragų, pa- 
siimsime ir ją ir parsivesim į tavus namus. 
Atsakydamas Tobijas tarė Rafaeliui: — Broli 
Azarijail Esu girdėjęs, kad septyniskart ji buvo 
išleista už vyro, ir kas kartą vyras mirdavo ves- 
tuvių vakarą: vos įžengdavo pas ją — ir kris- 
davo negyvas. Ir girdėjau iš žmonių, kad vis 
užmušdavęs juos demonas. Man darosi baisu. Ne- 
darąs nieko pikta jai, bet jei kas ryžtąsis prie 
josios artintis — tą užmušąs. O aš gi tėvui vie- 
nas tas esu. Kad kartais nenumirčiau ir savo 
tėvo ir motinos, dienų dienas dūsaujančių dėl 
manęs, nenuvaryčiau į kapus. Kito sūnaus, kurs 
juos palaidotų, neturi jie. — Ar užmiršai tu tėvo 
priesaką, — jį atrėmė tasai, — kaip jis tau liepė 
imti moterį iš tėvo tavojo namų? Paklausyki, 
broli, tu manęs, nepaisyki tu demono ir imki ją. 
Aš tikras, jog šįvakar ją tau atiduos į žmonas. 
O įėjęs į vestuvių kambarį, širdies ir tulžį įmes- 
ki į smilkyklę su žarijom. Pasklis jų kvapas, de- 
monas, užuodęs jį, išbėgs ir amžiais niekados 
prie jos nebesirodys. O kai taisysies suartėti tu 
su ja, pirmiau abudu atsikelkite ir pasimelskit, 
paprašykit dangaus Viešpatį, kad jis laikytų jus 


savo malonėj ir globoj. Tu nebijok, ji pažadėta 
tau nuo amžių. Tau lemta ją išgelbėti. Ji eis su 
tavimi ir, lažytis galiu, turėsi tu iš jos vaikų, 
jie bus kaip broliai tau, neabejok! — Išgirdęs 
Rafaelio tuos žodžius, jog Sara jam kaip sesuo, 
jog kilus ji iš jo tėvo namų sėklos, Tobijas ją 
didžiai pamilo ir jo širdis svilte prie jos pri- 
svilo. 


VII. RAGUELIS 

Kai jie įėjo į Ekbatanus, Tobijas tarė: — Broli 
Azarijail Mane tu veski tiesiai pas mūsų brolį 
Raguelį. — Ir tas nuvedė jį, kur gyveno Rague- 
lis. Ten jį rado sėdintį prie kiemo vartų. Jie 
pasveikino pirmi, o tas atsakė: — Sveiki atvy- 
kę, broliail Gerai sveiki padarėte, kad atkelia. 
vote. — Ir pakvietė juos | namus. O Ednai, savo 
moteriai, jis tarė: — Kaip šitas jaunikaitis pana- 
šus į brolį manąjį Tobitąl — Iš kurgi, broliai 
esate? — paklausė juos Edna. — Mes iš sūnų 
Neftalio, ištremtųjų į Ninivę, — atsakė jai To- 
bijas. Gal pažįstate Tobitą, mūsų brolį? — klau- 


sinėjo ji. — Taip, mes jį pažįstame, — atsakė 
jai svečiai. — Kaip sveikas jis? — Gyvas jis ir 
sveikas. — Jis mano tėvas, — pridūrė dar To- 


bijas. Pašoko Raguelis, jį pribėgęs pabučiavo 
ir apsiverkė. Po to jį kalbino ir sakė: — Būk 
palaimintas, vaikinel Gero ir šlovingo tėvo tu 
sūnus. Kokia baisi nelaimė, kad tasai teisingas 
ir gera darantis žmogus apako! — Ir prigludęs 
prie Tobijo, savo brolio, kaklo, jis prarūdo. Dėl 
jo pravirko jojo moteris Edna, ėmė verkti ir jų 
duktė Sara. Iš kaimenės papjovė aviną ir nuo- 
širdžiai juos priėmė. 

Kai apsiplovę, nusiprausę prie stalo sėdo va- 
karienės, Tobijas tarė Rafaeliui: — Broli Azari- 
jai! Gal paprašytum Raguelį, kad jis atiduotų 
mano seserį man, Sarą. — Jo žodžius nugirdo 
Raguelis ir vaikinui tarė: — Valgyk; gerk ik 
leisk smagiai šį vakarą, nes nėra žmogaus, kuris 
turėtų teisę imti mano dukrą Sarą, broli, be ta. 
vęs. Lygia dalia ir man neprivalu už kito leisti 
ją, ne už tavęs, nes tu man artimiausias giminė. 
Bet atvirai teisybę pasakysiu tau, vaikine. Aš 
buvau išleidęs jąją už septyneto jau vyrų, mūsų 
brolių, bet visi jie mirdavo tą vakarą, kai tik 
pas ją įeidavo. Dabartės gi, vaikine, valgyki ir 
gerki. Su jumis jau Viešpats reikalą pabaigs. — 


Aš tol nevalgysiu, nei gersiu, — pareiškė jam 
Tobijas, — kol tu neišspręsi mano reikalo. — 
Gerail — atsakė Raguelis. — Ji tau priklauso 


pagal Mozės knygų nuostatą. Dangaus nuspręs- 
ta, kad ji būtų tavo. Imki ir globoki savo seserį. 
Nuo šiandien tu jai brolis, o ji tau sesuo. Nuo 
šios dienos ji amžiams tau atiduota. Dangaus 
valdovas maloningas judviem bus šį vakarą, vai- 
kine, suteiks malonę judviem ir ramybę. — Ir 
Raguelis Sarą šaukė, savo dukterį. Kai ta prie 
jo priėjo, paėmė už rankos ir ją atidavė Tobijui 
tardamas: — Imki ją pagal įstatymą ir pagal 
Mozės knygoj parašytą nuostatą, kurs duoda ją 
tau moterim. Imki ją ir veskis sau laimingai tu 
pas savo tėvą, o dangaus Dievas tesuteikia jums 
ramybę ir palaimą. — Tuomet pasišaukė jos 
motiną ir liepė jai atnešti rašomąjį lapą ir jame 
surašė santuokos jis raštą, jog Sarą atiduoda jam 
už moterį pagal Mozės įstatymo reikalavimus. 

Tik po to Tobijas ėmė valgyti ir gerti. O Ra- 
guelis kreipėsi į Edną, savo moterį, ir tarė jai: 
— Sesuo, paruoški kitą kambarį ir ten nuveski 
ją. — Edna nuėjus ten paklojo patalą, kaip jai 
prisakė, ir įleidus. dukterį dėl jos pravirko. Bet 


greitai nusišluostė ašaras ir tarė: — Nusiraminki, 
dukra, Dangaus valdovas tepaverčia tavo siel- 
vartą džiaugsmu! Nusiraminki, dukral — Ir iš. 
ėjo. 


VIII. KAPAS 

Baigę valgyti ir gerti, panoro eiti poilsio. To- 
biją išvedė iš vaišių menės ir atvedė į atskirąjį 
kambarį. Atsiminė Tobijas Rafaelio žodį, išsiėmė 
iš krepšio, kurį jis laikė prie savęs, žuvies tulžį 
su širdim ir įmetė jų į smilkyklę ant žarijų. Žu- 
vies kvapo pabaidytas, išskriejo demonas padan- 
gėm į Egipto šoną. Rafaelis išsivijo, jį surišo ir 
tuoj pančiais apkalė. Tėvai išėjo ir uždarė kam- 
bario duris. Atsikėlė iš patalo Tobijas ir tarė 
Sarai: — Sesule, kelkis! Pasimelskime ir papra- 
šykim mūsų Viešpatį, kad jis laikytų mus ma- 
lonėj savo ir globoj. — Ta atsikėlė, ir abu pra- 
dėjo melstis ir prašyti, kad juos globotų. Maldą 
jie pradėjo taip: 


Būk pašlovintas tu, mūsų tėvų Dievel 

Teesie pašlovintas tavo vardas per amžius ir kartų 
kartas! 

Dangūs tegu šlovina tave 

ir tavo tvariniai visi per amžių amžius! 

Sutvėrei tu Adomą, 

sutvėrei moterį jo Ievą, jo pagalbą ir jo ramstį. 

Iš judviejų gi kilo žmonių padermė visa. 

Tu pasakei: — Negera žmogui būti vienam. 

Padarykime jam padėjėją, panėšinčią į jį. 


Ir nūn negi pasimėgavimui imu aš savo seserį: 
tai darau aš iš teisybės. 

Teikis maloningas būti man ir jai 

ir senatvės susilaukti leiski mum abiem kartu. 
Ir abu drauge atsakė: — Amen! amen! — 


Ir permiegojo jie per naktį. O Raguelis atsi- 
kėlė, namiegus pasišaukė ir visi išėję kapui duo- 
bę iškasė. — Kad tik ir šitas nenumirtų! — sakė 
sau. — Kad vėl iš mūsų nesijuoktų, nesityčio- 
tų. — Kai buvo iškasta duobė, namo parėjo Ra- 
guelis, pasivadino savo moterį ir tarė jai: — 
Pasiųsk kurią tarnaičių, tegu įėjus pasižiūri, ar 
jis tebegyvas, kad, jeigu numirė, galėtume pa- 
laidoti, kol nieks nesužinojo. — Tarnaitę pa- 
siuntė, žiburį užsižiebė, duris pravėrė, ir ta įėjus 
rado juos abu drauge kietai įmigusius. Išėjusi 
tarnaitė jiems pasakė, jog jis tebegyvas, ir nieko 
pikta neįvykę. O tie pašoko šlovint dangaus 
Dievą tardami: 


— Būk pašlovintas, o Dieve, 

visokia švaria liaupse! 

Tešlovina tave per amžius! 

Būk pašlovintas, kad tu mane nudžiuginai, 

kad neįvyko taip, kaip aš bijojau, 

bet su mumis pasielgei pagal maloningumą savo 

didį. 

Būk pašlovintas, kad maloningas tu buvai 

šiem dviem vienatiniams vaikams! 

Suteik jiems, Viešpatie, palaimą savo tu ir globą, 

kad savo amžių pragyventų su džiaugsmu ir 
su malone! — 


Ir paliepė namiegams jis užkasti duobę, kol 
diena dar neprabrėško. 

O moteriai jis paliepė prikepti gausiai duo. 
nos. Nuėjęs atsivarė pats du jaučius ir keturis 
avinus ir juos įsakė sudoroti. Ir prasidėjo, už- 
virė ruoša. O Tobiją pasikvietęs jam pareiškė:— 
Keturiolika dienų nepajudėsi tu iš vietos, kur 
esi. Viešėsi čia tu, valgysi ir gersi pas mane 
ir širdį džiuginsi tu mano dukteriai, prikentusiai 
tiek sielvartų. Iš to, ką aš turiu, tuoj pusę pasi- 
imki nūn: ir gabenkis sveikas sau pas savo tėvą. 
O kai numirsim aš ir mano moteris, jūs gausite 
ir kitą pusę. Tu būk užtikrintas, sūnau! Aš tavo 
tėvas, o Edna tau motina. Mes lygiai tau savi, 
kaip tavo seseriai nuo šios dienos per amžius. 
Būk užtikrintas, sūnau! 


IX. VESTUVĖS 

Į Rafaelį kreipėsi Tobijas tardamas: — Broli 
Azarijail Paimki ketvertą namiegų ir du kupra- 
nugarius ir keliauki į Ragus. Nueisi ten pas Ga- 
baelį, jam įteiksi parašą, paimsi tu iš jo sidabrą 
ir parsikviesi su savim į mano vestuves. Tu 
gerai žinai, jog tėvas man skaičiuos dienas ir, 
jeigu vieną pavėluosiu, baisiai jį nuliūdinsiu. Taip 
pat regi tu, kokią priedermę sau užsidėjo Ra- 
guelis, ir laužyti jo priesaikos aš negaliu. — Ir 
iškeliavo Rafaelis su keturiais namiegais ir dviem 
kupriais į Medijos Ragus. Nakvynės apsistojo ten 
pas Gabaelį. Įteikė Tobito parašą ir pranešė apie 
Tobito sūnų jam, Tobiją, kad jis vedė moterį ir 
kviečia jį į vestuves. Pakilęs Gabaelis suskai- 
čiavo maišiukus su antspaudais sveikais ir su- 
krovė juos (ant kuprių). Atsikėlę lig laiku, at- 
vyko jie į vestuves. Kai įžengė pas Raguelį, To- 


Gijas sėdo jau už stalo. Pašokęs staigiai, Ga- 
baelį jis pasveikino. O tas apsiverkė ir jį pa- 
laimino tarydamas: — Kilnusis ir taurus teisingo, 
doro ir gera darančiojo tėvo sūnau! Tesuteikia 
Viešpats tau Dangaus palaimą — ir tau, ir tavo 
moteriai, ir tavo tėvui, ir tavo moters motinai 
Dievui tebūnie šlovė, kad aš gavau išvyst Tobiją, 
gyvą mano giminaičio atvaizdą! — 


10 


Dieną po dienos skaičiavo vis dienas Tobitas, 
kiek reikėjo jų nueiti ir kiek grįžti. O kai skai- 
čius jam išsibaigė ir vis sūnaus nebuvo, tarė 
sau: — Kad tik nebūtų kas jam ten sukliudę! 
Kad tik nebūtų Gabaelis miręs; ir nebėra, kas 
atiduotų jam sidabrą. — Ir pradėjo sielvartauti. 
O moteris Ona kalbėjo: — Sūnelis mano žuvo! 
Nebėra jo tarp gyvųjų! — Ir pravirko ji, pra- 
rūdo dėlei savojo sūnaus, tarydama: — Dejal 
deja, sūnau! Aš leidau tau išeiti, tau, mano akių 
šviesybel — O Tobitas sakė jai: — Nusiraminki, 
nedausiok, sesuo! Gyvas jis ir sveikas. Bet at- 
sirado ten kokių jam kliūčių. O iškeliavusis su 
juo žmogus tas rimtas, vienas mūsų brolių. Taip 


nesielvartauk, sesuo. Ne šiandien — ryt pareis. 
— Atstoki nuo manęs, dantų neužkalbinėjęs! — 
atšovė ji. — Gyvo nebėra sūnaus... — Ir kas- 


dien be perstojo ji bėgo vis žiūrėt į kelią, ku- 
riuo jos sūnus išėjo. Niekuo ji nebetikėjo. O 
kai saulė nusileisdavo, sugrįžus verkė ir  vai- 
tojo visą naktį, nė bluosto  nesudėdama akių. 

Praėjus keturiolikai dienų, kurias pasižadėjęs 
buvo Raguelis savo dukters vestuvėms švęsti, 
kreipėsi į jį Tobijas: — Prašom leisti jau man 
išvykti, nes žinau, jog mano tėvas ir mano mo- 
tina prarado viltį beišvysti jau mane. Maldauju, 
tėve, aš tave: išleisk mane keliaut pas savo 
tėvą. Esu tau sakęs, kokį jį aš palikau. — Būki 
čia, sūnau! — atsakė Raguelis jam. — Liki pas 
mane. Pas Tobitą, tavo tėvą, aš nusiųsiu žmones, 
ir jie apie tave jam pasakys. — Jokiu būdu! — 
nenusileido jam“ Tobijas. — Maldaute aš tave 
maldauju — paleisk mane iš čia pas mano tė- 
vą!l — Tuomet pakilo Raguelis ir atidavė Tobi- 
jui Sarą, jojo moterį, ir pusę to, ką pats turė- 
jo — namiegų ir namiegių, raguočių ir avelių, 
asilų, kupranugarių, aprangos, sidabro ir visokių 
rykų. Išleido juos patenkintus, sveikus. Tobiją 
apglėbė ir tarė: — Sveikas lik, sūnau! Sudieu! 
Keliauk laimingai! Telydi dangaus Viešpaties pa- 
laima tave ir Sarą, tavo moterį! O, kad aš prieš 
mirdamas dar pamatyčiau judviejų vaikus! — O 
Sarai, savo dukteriai, kalbėjo: — Keliauk pas 
savo šešurą. Nuo šiandien jie bus tau tėvai, kaip 
tie, kur davė tau gyvybę. Ramybėje keliauki, 
dukra! Ir kad vien gera tegirdėčiau aš apie 
tave, kol būsiu gyvas! — ir išmylavęs jis pasakė 
jiems sudieu. Tuomet į Tobiją kreipėsi Edna: — 
Sūnau ir mylimiausias broli! Teparlydi Viešpats 
į namus tavel O, kaip norėčiau, kol gyva, iš- 
vysti tavo ir Saros, mano dukteries, vaikus! Vieš- 
paties akivaizdoj, aš atiduosiu tavo globai duk- 
terį. Tu nenuskauski, nenuliūdink josios per visas 
savo gyvenimo dienas. Keliauk ramybėje, sūnau! 
Nuo šiandien aš tau motina, o Sara gi tau se- 
suo. Kad mes visi gyventume laimingai jo ma- 
lonėj per visas mūsų gyvenimo dienas! — Ir 
abu išglamonėjus, jiems sudieu pasakė ir svei- 
kus išleido. 

Ir Tobijas iškeliavo sveikas sau iš Raguelio. 
Džiaugsmo kupina širdim jis šlovino dangaus ir 
žemės Viešpatį, visatų visų valdovą, kad laimi- 
no taip jo kelionę. Geru žodžiu minėjo Raguelį 
ir Edną, jojo moterį; — Koks aš laimingas bū. 
čiau, galėdamas godoti juosius per visas mano 
gyvenimo dienas! — 


X. AKYS 

Kai buvo jau nebetoli nuo Kaserino, kurs ša- 
lia Ninivės, Rafaelis tarė: — Gerai žinai tu, kokį 
mes palikom tėvą. Pralenkim tavo moterį ir su- 
tvarkykime namus, į kuriuos ateis ji su kitais. — 
Ir kai drauge abudu jie skubėjo, Rafaelis tęsė:— 
Pasiimk tulžį į rankas! — Jį ir Tobiją iš paskos 
lydėjo šuo. Ona sėdėjo žvelgdama į kelią, ku- 
riuo turės pareit sūnus. Ji nujautė, kad jis parei- 
na jau, ir tarė tėvui: — Pareina štai tavo sūnus 
ir jį lydėjusis žmogus. — Dar nepriėjusiam prie 
tėvo, Tobijui tarė Rafaelis: — Galvą aš galiu 
guldyti, kad jo akys atsivers! Žuvies tik tulžimi 
patepki jo akis, tie vaistai sutirštės ir nusilups 
su jais giedravalkis nuo jo akių. Tavo tėvas pra- 
regės ir šviesą pamatys. 

Ona pribėgus puolė sūnui tuoj ant kaklo tar- 

dama: — Aš pamačiau tave, sūnau, ir šiandien 
galiu mirtil — ir pravirko. Tobitas atsikėlė ir 
kojomis knopčiodamas, šiaip taip išėjo pro kie- 
mo vartus. Tobijas šoko tuoj prie jo (rankoj su 
žuvies tulžim), akis jo palietė kvapu, jį apglėbė 
ir tarė: — Tėve, būk ramus! — Tuomet pridėjo 
vaistų jam ir kiek palaikė, pagaliau abiem jis 
rankom nuo akių kampučių ėmė lupti juos kaip 
luobą. Tėvas puolė jam ant kaklo ir pravirkęs 
tarė: — Aš regiu tave, sūnau: mano akių švie- 
sybe! Ir toliau kalbėjo: — 


Pašlovintas tebūna Dievas! 

Pašlovintas jo didis vardas! 

Tebūnie pašlovinti visi jo švenfieji angelail 

Teesie jo didis vardas su mumis! 

Ir tebūnie šlovė visiems jo angelams per amžių 
amžius! 

Jo rykštė buvo palytėjusi mane, ir štai regiu 
Tobiją, 

savo sūnų! — 


Tobijas įžengė vidun, iš džiaugsmo visa burna 
šlovindamas Dievą, ir apsakė savo tėvui, kad 
kelionė buvo jam laiminga, kad pargabeno jam 
sidabrą ir kad Sarą, Raguelio dukterį, jis paėmė 
sau moterim. — Netrukus štai bus čia. Ji prie 
pat Ninivės vartų. 

Tobitas iškrameno pasitikti marčios, džiaugs- 
mingai šlovindamas Dievą, Ninivės vartų linkui. 
Ninivės žmonės, jį pamatę, einantį vėl tvirtą, 
kaip seniau, už rankos niekam nebejsitvėrusį, vi- 
si nustebo, o Tobitas gi paskelbė jų akivaizdoj, 
jog Dievas jo pasigailėjo ir atvėrė jam akis. 
Tobitas taip prikropino artyn prie Saros, savojo 
sūnaus Tobijo moteries, ir ją palaimino tary- 
damas: — Būk sveika atvykus, dukra! Pašlovin- 
ta. tebūna tavo Dievas, kad tave jis, dukra, at- 
vedė pas mus! Teesie palaimintas tavasis tėvas, 
teesie palaimintas mano sūnus Tobijas, būk pa. 
laiminta ir tu, o dukra! Įženk sveika po savo 
stogu kupina palaimos tu ir džiaugsmo! įženki, 
dukra! — Tą dieną buvo džiaugsmo šventė vi- 
siems žydams, esantiems Ninivėj. Ir pusbroliai 
abu, Achikaras ir Nabadas, atskubėjo pasidalint 
džiaugsmais su Tobiju. 


XI. RAFAELIS 
12 


Kai pasibaigė vestuvės, pasišaukė Tobitas sūnų 
savąjį Tobiją ir jam tarė: — Sūnau, tu pažiūrėk, 
kaip atiduoti atlygį tam žmogui, kurs keliavo 
su tavim, ir ką pridėti jam prie atlygio. — O 
kiek man, tėve, duoti jam? — atklausė tas. — 
Nenusiskriausčiau aš, jam duodamas ir pusę tur- 
to to, kurį padėjo man parsigabenti. Mane vi- 
sur vedžiojo gyvą sveiką, rūpinosi mano mo- 
terim, padėjo nešti man sidabrą ir tave pagydė. 
Kiek jam duoti atlygio už tai? — Vertas jis tik. 


rai, sūnau, — atsakė jam Tobitas, — gauti pusę 
viso to, ką atnešė pareidamas. — Pasikvietė To- 
bijas palydovą ir jam tarė: — Atlygio sau imki 


pusę viso to, ką atnešei pareidamas, ir sveikas 
eik ramybėje. 

O tas pasivedė abudu juos į šalį ir jiems ta- 
rė: — Dievą garbinkit ir skelbkite jo šlovę visų 
gyvųjų akyse už tuos gėrius, kuriuos jis jums 
padarė. Šlovinkite jį, liaupses giedodami jo var- 
dui. Skelbkit Dievo geradarystes visiems žmo- 
nėms, kaip pridera, ir nepailskit jam dėkoję. 
Karaliaus paslaptį pritinka saugoti, o Dievo dar. 
bus kelkit viešumon, juos skelbkit ir, kaip pri- 
dera, už juos dėkokite. Darykit gera jūs, ir 
blogis jūsų tenesiekia, 

Didesnis gėris yr malda su širdimi teisia ir 
išmalda, iš teisingumo duodama, negu didžiau- 
si turtai, neteisybių sukrauti. Geriau daryti iš- 
maldą, nei aukso kraut krūvas. Išmalda išgelbsti 
nuo mirties ir nuvalo nuo visokios nuodėmės. 
Kas duoda išmaldą, tas sotus bus gyvenimo. O 
kas daro nuodėmę ir neteisybę, tas priešas savo 
sielai. 

Aš pasakysiu visą tiesą jums, nė žodžio ne- 
nuslėpdamas. Jau aš esu jums sakęs, jog kara. 
liaus paslaptį pritinka saugoti, o Dievo darbus 
kelti viešumon, kaip pridera. O nūn pridursiu: 
kai su Sara abudu meldėtės, aš jūsų maldą per- 
teikiau, nunešdamas ją viešpaties šlovės aki- 
vaizdon. Taip lygiai ir, kai laidojai numirusius. 
Kai nelaukęs nieko kėleis tu nuo stalo, valgį 
palikai ir mirusį palaidojai, — ir tuosyk atsiųs- 
tas buvau tavęs aš išmėginti. Dievas atsiuntė 
mane drauge išgydyti tavęs ir marčios tavosios 
Saros. Aš — Rafaelis, vienas septynių tų ange- 
lų, kur stovi Viešpaties šlovės akivaizdoj ir ar- 
timas prie jos. — 

G. DORĖ. JOKOBO KOVA SU ANGELU 


Juos šiurpas nukrėtė abu, kniūpsti parpuolė 
žemėn jie, drebėdami iš baimės. O tas jiem 


tarė: — Nebijokite! Ramybė jums! Amžių am- 
žiais šlovinkite Dievą! O aš gi — kol buvau 
aš su jumis, ne iš savos malonės su jumis bu- 
vau — dėl Dievo valios. Šlovinkite jūs jį per 


visas per visas dienas, liaupses giedokit jam! 
Matėte, jog aš nevalgiau nieko, jums regėjos 
vaizdinys. Nūn žemėje jūs šlovinkite Viešpatį ir 
garbę Dievui duokite, o aš einu pas tą, kuris 
mane čia atsiuntė. Užrašykite jūs visa, kaip kas 
buvo. — Ir jis aukštyn pakilo. Juodu atsikėlė, 
bet jo regėti nebebuvo. Jie ėmė Dievą šlovinti, 
giedodami liaupses, ir jam dėkoti už jo darbus 
nuostabius, kad jiedviem pasirodė Dievo an- 
gelas. 


XII. SIONAS 
13 


Ir jis giedojo: 


Teesie pašlovintas Dievas, kur gyvas per amžius! 
Pašlovinta jo karalystė! 

Jis nuplaka skaudžiai ir vėl pasigaili. 
Skradžiai žemę jisai nugramzdina 

lig pragaro pat gelmenų, 

bet jis ir ištrauks iš baisios prapulties: 
niekada ir nieks neištrūks iš jo rankos. 
Šlovinkit jį, Izraelio vaikai, 

prieš veidą visų padermių. 

Kad jis mus tarp jųjų išbarstė — 

parodė tuo savo didybę. 

Aukštinkit jį akivaizdoj viso, kas gyva, 

nes mūsų jis Viešpats, 

nes mūsų jis Dievas, 

nes mūsų jis Tėvas. 

Jis Dievas per amžinus amžius. 

Palies rykšte skaudžia jus už neteisybes, 
bet pasigailėjęs ir vėlei surinks 

jus visus iš visų padermių, 

kur būtumėt jūs išbarstyti. 

ir visa siela prieš veidą jo 

vykdysit jūs teisingymą, 

tuosyk sugrįš jis vėlei pas jus 

ir niekad nuo jūs nebeslėps savo veido. 
Ir šiandien pažvelkit, ką jums jis padarė, 
ir traukit jam liaupsę, kiek išneša balsas, 
duokit Teisybės viešpačiui šlovę 

ir aukštinkit amžių karalių! 

Aš jį šlovinu savo nelaisvės šaly, 

jo didingumą ir jojo galybę 


aš nusidėjėlių genčiai parodau. 
Atsiverskite jūs, nusidėjėliai, 
ir prieš jo veidą darykit tai, kas teisinga. 
Gal bus jisai mums maloningas, 
parodys gal savo mums gailestingumą. 
O aš gi — štai aukštinu aš savo Dievą, 
ir mano siela didžiuojas dangaus valdovu, 
nes kupina ji jo didingumo palaimos. 
Tegu šlovina jį visų lūpos 
ir tegu skelbia jo garbę Jeruzalėj. 
Jeruzale! mieste šventasis! 
Nuplaks jis tave už sūnų tavo darbus, 
bet ir vėlei teisiųjų sūnų jis pasigailės 
Duok, kaip pridera, Viešpačiui šlovę 
ir garbinki amžių valdovą, 
idant su džiaugsmu atstatyta vėl būtų padangė, 
idant tavyje jis leistų vėl džiaugtis visiems 
ištremtiesiems, 
idant tavyje jis parodytų meilę vargų 
prispaustiesiems 
per kartų kartas ir per amžius. 
Skaistybės šviesa suspindės 
ligi žemės visų pakraščių, 
daug padermių iš tolo ateis prisiglausti 
prie tavo Viešpaties vardo, 
su rankom pilnom dovanų, 
dangaus Valdovui skirtųjų, 
ir per kartų kartas 
jos rodys tau savąjį džiaugsmą, 
Ir Išrinktosios vardas skambės 
per kartų kartas ir per amžius. 
Teesie prakeikti, kas bylos 
prieš tave piktą žodį. 
Tebus prakeikti, kas pradės tave griauti, 
Kas ardys tavo mūrus, kas vers tavo bokštus, 
kas ugnį ims leisti per tavo namus! 
Tebus gi palaiminti amžiais, tavęs kas bijosis! 
Savy nesitversi iš džiaugsmo 
tu dėl teisiųjų sūnų, 
kada jie visi vėlei draugėn susirinks 
pašlovinti Amžių valdovo. 
Palaiminti tieji, kurie tave myli! 
Palaiminti tie, kurie džiaugiasi tavo ramybe! 
Palaiminti tie, kurie gailiai vaitos 
dėl smūgių, tave plakančiųjų, 
ir džiaugsis tavim, kai amžiais regės 
neblėstančią tavąją laimę. 
Šlovinki Viešpatį, mano tu siela, didį Valdovą, 
kad vėlei Jeruzalė bus atstatyta, Ė 
ir amžiais mieste stovės jo Namai! 
Koks būčiau laimingas, jei bus palikuonis 
iš sėklos manosios, 
kuria pamatys tavo šlovę 
ir galės ten pagarbint Aukštybių valdovą! 
Jeruzalės vartai iš vieno safiro 


bus ir iš vieno smaragdo, 

brangiais akmenim žėrės josios mūrai, 

Jeruzalės bokštai bus spindinčio aukso, 

o josios tvirtovė iš aukso grynuolių. 

Jeruzalės gatvės bus grįstos rubinais 

ir safiro stambiais gabalais. 

Jeruzalės durys aidės giesmėmis 
džiaugsmingiausiom, 

iš visų jos namų skambės Aleliuja! 

Šlovė tebūnie Izraelio Dievui! 

Ir, kas palaimintas, šlovins 

per amžinus amžius. 


XIII. NINIVĖ 

šventąjį Vardą 


Šiais žodžiais baigiasi Tobito liaupsė. 

Tobitas numirė ramybėj šimto dvidešimties 
metų ir jį gražiai palaidojo Ninivėj. Šešiasdešimt 
dvejų būdamas nustojo jis akių šviesos, o kai 
atgavo ją, gyveno ištekliuos ir dosniai davė 
išmaldas. Ir toliau jis nepaliovė Dievą garbinęs 
ir skelbęs jo didybės šlovę. Prieš mirdamas pa- 
sišaukė jis sūnų savąjį Tobiją ir prisakė jam 
tarydamas: — Sūnau! išvesk savo vaikus ir bėki 
pats į Mediją, nes tikiu aš Dievo žodžiais dėl 
Ninivės, Nahumo pabylotais: viskas taip įvyks, 
taip bus Aturui ir Ninivei, kaip bylojo Izraelio 
pranašai, kuriuos jam Dievas atsiuntė. Viskas 
taip ir bus, ir nė mažiausia raidė iš tų žodžių 
nebus pakeista. Ir visa tai įvyks savu metu,“ ir 
priebėga, kur gelbėtis, veikiau bus Medijoj, ne- 
gu pas asirus. ar kur Babilone. Tai žinau aš ir 
tikiu, jog tai, kas Dievo pasakyta, visa išsipildys 
taip ir bus, ir nė žodis neiškris iš pranašysčių. 
Mūsų broliai, gyvenantieji Izraelio šalyje, visi 
bus išsklaidyti ir iš mielosios žemės ištremti. 
Visa Izraelio žemė bus ištisinė dykuma. Dyku- 
mom virs ir Samarija, ir Jeruzalė. Dievo Namai 
lig laiko bus apgriuvę ir sudeginti. Bet vėlei 
Dievas jų pasigailės ir sugrąžins visus į Izraelio 
žemę. o Namus vėl atstatys, tik nebe tokius 
kaip pirma, bet ligi laiko, kol ateis jų metas 
ir diena. Visi pargrįžusieji iš nelaisvės vėl di- 
dingai atstatys Jeruzalę, joje bus atstatyti Vieš- 
palies Namai, kaip apie ją yra byloję Izraelio 
pranašai. Ir visos žemės gentys atsivers, visi 
bijosis Dievo, kaip kad privalu. Visi atsižadės 
stabų, kurie klaidino juos klaidų kely, ir šlovins 
amžių Dievą, kaip kad Tiesai pridera. Izraelio 
sūnūs, gyvi išlikę tomis dienomis, iš širdies ty- 
riausios Dievą atsimins, pargrįžę susirinks Jeru- 
zalėj, ramiai ir saugiai sau gyvens per amžius 
Abraomo žemėje, ir ji bus jiems atiduota. Kas 
Dievą iš tyros širdies mylės, bus džiaugsmo ku- 
pinas, o kas darytų nuodėmę ir neteisybę, že- 
mėje tokių neliks. 

O šiandien jums, vaikai, aš prisakau: nuošir- 
džiai tarnaukit Dievui ir darykite, kas gera prieš 
jo veidą. Ir jūsų gi vaikams tebus kalte įkalta, 
kad darytų, kas teisinga, jie ir duotų išmaldą, 
kad iš tyros širdies jie atsimintų Dievą, kad bet 
kuriuo metu ir iš visų jėgų jo vardą šlovintų. 

O dabar, sūnau, tu eiki iš Ninivės ir čionai 
nepasilik. Tą dieną, kai šalia manęs palaidosi 
tu savo motiną, tą pačiądien ir nebegaiški jos 
šaly. Matau, kiek daugel neteisybės joj, kiek 
daug klastos, kiek pinklių joj be gėdos rezgia- 
ma. Tik pažiūrėk, sūnau, kaip pasielgė Nadabas 
su Ahikaru, kuris jį užaugino. Ar nenorėjo nu- 
varyti gyvo po žeme! Bet Dievas gi atlygino 
už begėdystę prieš jo veidą: atgal į šviesą 
grįžo Ahikaras, o Nabadas gi išėjo į amžinas 
tamsybes dėl to, kad buvo sugalvojęs Ahikarą 
nužudyti. Bet kad gerus jis darė darbus, ištrūko 
Ahikaras iš mirties pinklių, kurias Nadabas spen- 
dė jam, o mirties gi pinklėsna pateko pats Na- 
dabas ir sau rado prapultį. Štai regite, vaikai, 
kur nuveda geri darbai ir kur neteisingumo: į 
tikriausią pražūtį. Bet man jau trūksta kvapo.— 
Jie paguldė jį į lovą, ir jis numirė. Gražiai, pa- 
doriai jį palaidojo. 

O kai mirė motina, Tobijas ją palaidojo greta 
prie savo tėvo. Tuosyk jis su savo moterim ir 
su vaikais iškeliavo Medijon ir įsikūrė Ekbata. 
nuose pas savo uošvį Raguelį. Gražiai, kaip pri- 
dera, nukaršino jis juos, palaidojo abudu Medų 
Ekbatanuose, ir liko kaip dalis Raguelio jam 
namai, kaip lygiai ir paties jo tėvo Tobito. Su- 
laukęs šimto septyniolikos metų, jis garbingai 
numirė. Prieš mirdamas jis matė ir girdėjo, kaip 
Ninivė žuvo, matė, kaip jos žmones į nelaisvę 
varė Medijon karalius jos Ahikaras. Dievą šlo- 
vino jisai už visa, ką padarė su Ninivės ir Aturo 
sūnumis. Prieš mirdamas jis džiaugėsi Ninivės 
lemtimi ir šlovino jis Dievą, amžių amžinųjų 
Viešpatį. Amen. 

Vyras ir žmona Arlauskai papasakojo tokią 
istoriją. 

Jų šeimą ištiko didelė nelaimė — mokykloje 
apsivogė dukra. Tai buvo netikėta, juolab šeima 
darni, gyvena sąžiningai, abu tėvai yra baigę 
universitetą. Dukra nuoširdžiai viską prisipažino, 
pinigus grąžino. Kodėl j| vogė! Todėl, kad šei- 
moje auga vieniša, jai labai reikia draugių, dėl 
jų jl viską pasiryžusi padaryti. Vėliau išaiškėjo, 
kad ją vogti sugundė kita, labai gudri ir apsukri 
mergaitė. Kaip ten bebuvę, faktas lieka faktu. 
Prasidėjo dukros tardymai. Dukra suprato, ką ji 
padariusi. Ji bijojo mokyklos, kankinosi, nemie- 
gojo naktimis. 

Didžiulį sukrėtimą dukra ir tėvai patyrė kitoje 
mokykloje, kur tėvams ir vaikui teko aiškintis 
prieš nepilnamečių komisijos narius, — tai buvo 
viešas auklėjamasis išvažiuojamasis posėdis. Ypač 
slegiantį Įspūdį sukėlė dviejų moksleivių Išve- 
žimas į koloniją. Dukra po to visą naktį klykė. 
Šiuo rajoninio masto svarstymu bėdos nesibai- 
gė — liepė dukrą nufotografuoti, patikrinti pas 
psichiatrą ir dokumentus pristatyti nepilnamečių 
reikalų inspekcijai. Vien apie tai užsiminus, duk- 
ra puolė į ašaras, klaupėsi ant kelių, prašėsi ne- 
vežti pas fotografą, nes „Išveš mane, išveš, ir 
man bus balgta, išveš Sibiran“'. Sudirgusį vaiką 
buvo sunku suvaldyti, ir tėvai nutarė neskubėti. 
Apie tai palnformavo nepilnamečių komisijos 
pirmininką, Inspekcijos darbuotojus, ir įle suti- 
ko, kad popierius bus galima sutvarkyti vėliau. 
Dukra visą laiką mokės! penketais. Ir po ne- 
laimės dar labiau atsidėjo mokslui, gerai elgiasi 
mokykloje, yra stropl. Nelaimė ją subrandino, 
tačiau ji pasidarė labai jautri. Reikla ramybės, 
darnos šeimoje. Prieš dukrą — Ilgas gyvenimas, 
tegul jai sekasi, o ši balsi klaida užsimiršta. 

Sunku dabar pasakyti, kas yra sugalvojęs 
rengti viešus išvažiuojamuoslus posėdžius, bet 
tie posėdžiai daro niaurų įspūdį — juk fai ne 
kas kitas kaip viešas vaikų Ir jų tėvų Ilinčas. 
Narių replikos, geliančios pastabos tėvus ir vai- 
ką, ypač pirmąsyk suklydusį, stato į apgallėtiną 
padėtį. O taip rengti tuos posėdžius ragina ne- 
pilnamečių komisijų nuostatai, ataskaitos, planai 
ir t.t. Bet vargu ar drįstų kuliūringas žmogus, 
komisijos narys, nesusipažinęs nei su tėvais, nei 
su vaiku, nei su tomis aplinkybėmis, kuriomis 
buvo padarytas nusikaltimas, vienu rankos kils- 
telėjimu nulemti vaiko likimą! O juk drįstal Kas 
tail Gal jie mano, kad toks viešas plakimas — 
linčas — yra humaniškas aktas, per kurį galimi 
tikrai stiprūs dvasiški vaiko atsivertimai! Sveti- 
moje vietoje, prieš svetimą minią, plakamam 
scenoje! Šis aktas pagrįstas ne noru padėti bė- 
doje, o gąsdinimu — kiekvieno laukia tas pat, 
jei tik blogai elgsis. Gal prieš komisiją stovi 
suįžūlėję berniukai! Šiuo atveju prieš komisiją 
stovėjo ketvirtokės, gležnos mergaltės, mokslo 
pirmūnės. Tai nebuvo kuliūringas suaugusių 
žmonių pokalbis su vaikals. Tai buvo svarsty- 
mas. Buvo paleista demagoginė „pompa“. 

Taip, šeimą ištiko nelaimė, bet ar ją reikėjo 
pagarsinti rajone! Gal manoma, sako Arlauskai, 
kad mes dėl to užsidegėme neblėstančia melle 
ir pagarba šiam organui — nepilnamečių rei- 
kalų komisijaii Mūsų galva, tokiose komisijose 
turi dirbti ne visuomenininkai, o aukštos kvall- 
fikacijos etatiniai žmonės, galbūt būsimieji, at- 
leisti nuo visų kitų pareigų deputatai. Jie turi 
kasdieniniu rūpesčiu padėti suklyduslems, o ne 


rengti parodomuosius vaikų teismus. Telsinėje 
valstybėje tokių ekscesų, kokie įvyko su moks- 
leivę. nebegalės būti: jei kaltas — bausk, bai 
viešai vaiko Ir tėvų nelinčiuok. Be to, teisinėje 
valstybėje žmogus turės paklusti ne įvairiau- 
sioms Instrukcijoms, nuostatoms, o Konstitucijai, 
kuri, deja, mums dabar niekuo nepadėjo. Keis- 
ta, kad ir atgimimo sąlygomis, kai ypač ryški 
pagarba žmogui, įvairios administracinio pobū- 
džio visuomeninės komisijos tebedirba senais 
metodais. Mums regis, kad tai praeitis, staliniz- 
mu kveplantis suklydusių vaikų vedimo į doros 
kelią etapas. Tokį darbą turime dirbti vadovau- 
damiesi tik sąžine, o ne Instrukcijomis. Mums 
reikalingi ne „renginiai“, o žmogaus dvasios 
atsivertimo aktas. „Paukščiukus“ gali dėti ir tuo 
žymėti savo darbus formalistai, — tikriems, do- 
riems darbuotojams to visiškai nereikia. Kai 
buvo rengiamas toks išvažiuojamasis komisijos 
posėdis, tėvų visiškai neklausė, ar sutinka jame 
dalyvauti. Komisijos nariams net nekilo mintis, 
kad tėvai gali atsisakyti. Prievarta, nesiskaity- 
mas — štai kas būdinga šiai visuomeninei ko- 
misijai. Pabrėžiame — visuomeninei! 

Tokios tokelės. Užgriebta giliai, ir vis dėlto 
nesu linkęs pulti vieną, o ginti kitus. Matyt, 
kalti ir tėveliai, ir komisija, kuri tebesivadovauja 
nuostatomis, o ne laiko dvasia. Ši istorija pri- 
kišamai parodė, kad, nepaisant atgimimo, iebe- 
veikia geležinis auklėjimo kumštis, šitas žmo- 
gaus engimo įrankis. Visos komisijos visada tei- 
slos, ir visad neteisūs tie, kurie stovi prieš jas. 
Šiurpu, juolab žinome, kiek įvairios stalinizmo 
sukurtos komisijos pasidarbavo naikinant mūsų 
tautą. Mūsų galva, jeigu ir yra komisijos, tai jų 
veiklos turinys pirmiausia turi būti išgrįstas kil- 
niausiais norais — labdaros, gailestingumo, žmo. 
gaus supratimo, o e šaliu administravimu ir 
smerkimu. Vaikams visų pirma skolingi suaugu- 
sieji, sukūrę netikusias mokyklas, muštru parem- 
tą auklėjimo, net laisvalaikio organizavimo sis. 
+emą. Tas muširas, matyt, persismelkęs ir į dau- 
gelio komisijų darbą. Pasakykit, mielieji, ką jums 
reiškia šie du žodžiai — draugiškasis telsmas! 
Teismas ir... draugiškas! Viešas žmogaus auk- 
lėjimas — draugiškas aktas! Telsmas yra teismas, 
viešas nuodėmklausys negali būti draugiškas — 
jau pats žmogaus pastatymas prieš visuomenės 
akis kelia įtarimą svarstymo eigos objektyvumu 
ir profesionalumu. Mes didžiai gerbiame papras- 
tą, darbštų žmogų: visai neužgaudami galime 
rimtai suabejoti jo galiom ramiai, viešai per- 
prasii auklėjamąjį, kuris dažniausiai elgiasi Iš- 
šaukiamai. O jel pamatai už draugiško teismo 
stalo žmogų, kuris tik vakar „pro užpakalines“ 
duris nešė deficitąl... Norint viešai duoti ob- 
jektyvų įvertinimą žmogaus poelgiui, reikia tu- 
rėti atitinkamą išsimokslinimą, pasirengimą, pa- 
tirtį. Dabar net nesusimąstydami pasakome: ge- 
rai, pasėdėsiu už stalo, pamanyk, ar čia daug 
reikia norint perprasti girtuoklėlį, vagišių ar pa- 
sileidėlį. Bet ar visi viešai draugiškame teisme 
svarstomi yra tokie! 

Be abejonės, Arlauskų dukters svarstymas iš- 
važiuojamajame nepilnamečių komisijos posėdy- 
je, juolab berniukų Išvežimas į koloniją padarė 
efektą — bet kokį efektą! Baimėsi Įbauginimo! 

Mes turime bjaurų kompleksą — apšaukti ne- 
geru, vos ne liaudies priešu, visuomenės atplai- 
ša Ir tą, kuris suklydo, suklupo gyvenime, ir tą, 
kuris tikrai visu savo gyvenimu įrodė, jog yra 
žlugęs žmogus. Jei tik kas — tuoj: tu nusižengei 
socialinio bendrabūvio normoms! Žmogaus trum. 
putis gyvenimas pas mus taip Išnormuotas, „Iš- 
kaikuliuotas“', sudėliotas į įvalriausias lentynas, 
lentynėles, reglamentuotas, kad kartais nebeži- 
nal, ar apskritai dorai gyveni — kitam, žiūrėk, 
staiga pasivaidens, kad tavo dora vis dar ne- 
atitinka socialistinio gyvenimo standartų. Manau, 
atėjo laikas labai rimtai peržiūrėti visų visuo- 
meninių komisijų, tarybų ir pan. veiklos turinį, 
jas reikia humanizuoti, nulmant, nugramdant ad. 
ministracinį svilėsį. Yra pareigūnų, kurie tik Ir 
temoka giedoti: atseit be visuomenės pagalbos 
nieko gero nepasieksime. Visų pirma vargiai ga- 
lime pasHikėti tokiais valstybės darbuotojais, ku- 
rie viešai pasirašo dėl savo bejėgiškumo. O ant- 
ra, visuomenė pati žino, kada, kam ir kaip rel- 
kia padėti. Tai patvirtina Ir Žalieji, Ir Sąjūdis, ir 
kitos visuomenės organizacijos. Sąmoningos, kul- 
tūrirgos visuomenės nieks neprivers padėti 
tiems, kurie patys dirba aplaidžiai. 

Visiškai nepretenduoju į absoliučią teisybę — 
šitos mintys, kaip Ir pati Arlauskų istorija, te- 
būnie tik pretekstas rimtesniems pasvarstymams. 
Komisijos ir žmogus! Pasukime galvelės — ko- 
kių komisijų dabar reikia (ir ar reikiai), ar jos 
gali padėti atsistoti suklupusiems! 

